Šef diplomatije SCG Vuk Drašković pozvao dve vlade da budu odgovorne\nŠef diplomatije SCG Vuk Drašković pozvao je dve vlade da budu odgovorne i pripreme sva rešenja koje bi bile definisana u sporazumu, kojim bi se izbegla pravna siva zona.\nNa Draškovićev poziv vladama u Beogradu i Podgorici da se dogovore o odnosima posle referenduma, reagovali su danas predstavnici vladajuće crnogorske koalicije. Visoki funkcioner DPS-a Miodrag Vuković tvrdi da je predlog šefa diplomatije stigao kasno jer je, podseća on, Crna Gora na vrijeme ponudila savez nezavisnih država, a da se Vuk Drašković nikada nije potrudio da privoli srpsku Vladu da razgovara o tom projektu.\nPortparol SDP Branislav Radulović takođe tvrdi da je ponuda crnogorske Vlade o uređenju međusobnih odnosa u formi saveza nezavisnih država dobar okvir, ali podržava i potpisivanje bilateralnih sporazuma sa Srbijom i drugim državama u regionu.\nPredstavnici opozicionih stranaka u Crnoj Gori nisu želeli da komentarišu Draškovićev predlog jer, kako kažu, ne veruju ni da će referenduma biti, pa tako neće biti potrebno menjati državni okvir koji sada postoji u vidu Državne zajednice.\nKako se bliži kraj godine tako političke teme ustupaju mesto ekonomskom svođenju računa za ovu godinu.\nPred sam kraj godine Evropska unija uplatila je Srbiji 25 miliona evra kao makrofinasijsku podršku ekonomskim reformama. Ministar finasija Mlađan Dinkić izjavio je da je uslov za bespovratnu finansijsku pomoć Evropske unije bilo je uspešno sprovođenje strukturnih reformi i ciljeva ekonomske politike, kao što su povećanje izvoza i privredni rast. I ministar za ekonomske odnose s inostranstvom Milan Parivodić ocenio je da pomoć Evropske unije od 25 miliona evra predstavlja potvrdu da je Vlada dobro radila ove godine. To zadovoljstvo vladinih činovnika sopstvenim radom ne dele i ekonomski analitičari. Jedan od njih, direktor Centra za slobodno tržište Miroslav Prokopijević kaže da donacija Evropske unije predstavlja četiristoti deo ukupne javne potrošnje u Srbiji.


Ambasador Đukić: Božović je trebalo da bude ranije proteran - Politika - Dnevni list Danas\nPočetna » Vesti » Politika » Ambasador Đukić: Božović je trebalo da bude ranije proteran\nDiplomata i bivši ambasador Srećko Đukić izjavio je danas da je proglašenje ambasadora Vladimira Božovića za personu non grata u Crnoj Gori u prvom trenutku bilo „iznenađenje“, ali da kada se zna suština i jednog i drugog režima postavlja se pitanje zašto se to ranije nije desilo.\nĐukić je agenciji Beta kazao da karakter ličnosti igra ključnu ulogu.\n„Ivo Andrić je bio ambasador Kraljevine Jugoslavije u Berlinu kada je potpisivan Trojni pakt, a mi to do Andrićeve smrti nismo znali. Andrić je igrao takvu ulogu da diplomata ne treba da se vidi. Ovde je sada sve obrnuto“, rekao je Đukić.\n„Pogotovo ne sme da komentariše ono što on lično ne voli ili što zvanična politika njegove zemlje ne voli. Obaveza ambasadora je da unapređuje odnose dve zemlje“, naveo je ambasador.\nĐukić je podsetio da prethodni ambasador Zoran Bingulac nikada nije komentarisao političke prilike u Crnoj Gori iako su i tada postojale polemike oko dve crkve, Podgoričke skupštine ili Mojkovačke bitke.\n„Ambasador Bingulac se klonio jevne reči jer bi svaka njegova reč u bilo kojem smeru bila dolivanje ulja na vatru. Da je on podržavao srpske partije u Crnoj Gori ili da je istrajavao na pozicijama zvaničnog Beograda verovatno bi bio proteran, a da je bio na strani režima u Crnoj Gori bio bi opozvan od strane Beograda“, ocenio je on.\nĐukić kaže da je zadatak ambasadora da „igra na žici nemoguću igru“.\n„Očito je da mi više nemamo takvih ambasadora. Ovaj sadašnji ambasador koji je proteran ne zaslužuje da se vrati u Crnu Goru jer je pao na ispitu“, kazao je Đukić.\nNa pitanje zašto ambasador Božović nije reagovao na više upozorenja crnogorske vlade, Đukić kaže da je o reakcijama režima Mila Đukanovića na njegove javne stavove morao da obavesti vladu u Beogradu.\n„Na osnovu toga je morala da usledi instrukcija iz Beograda da ne istupa po temama koje štete srpsko-crnogorskim odnosima ili ‘nastavite ambasadore da dolivate ulje na vatru’. Treća mogućnost je da vlast u Beogradu nije reagovala pa je Božović nastavio da nastupa po svojoj inerciji“, ocenio je ambasador.\nĐukić kaže da „Božović nije samoubica“ da radi protiv sopstvene karijere i da je za sve svoje javne istupe imao saglasnost Beograda.\nDodao je da devastacija srpske diplomatije traje još od vremena Slobodana Miloševića, i da osoba kao što je Vladimir Božović po ničemu ne zaslužuuje da bude ambasador.\nDa se srpska diplomatija već godinama nalazi u ozbiljnom problemu, kazao je Đukić, svedoči i primer od pre par godina kada je iz Severne Makedonije povučen kompletan personal iz ambasade Srbije u Skoplju, „što se ne dešava ni u ratnim uslovima“.\nNa pitanje kako komentariše poništavanje recipročne odluke Vlade Srbije da crnogorskog ambasadora Tarzana Miloševića proglasi za personu non grata u Srbiji, Đukić kaže da je ta odluka bila „ishitrena“.\n„Diplomatija nije novinarstvo, pa da se odmah reaguje na neku vest. Diplomata nema prava na grešku. Trebalo je sačekati da se slegne prašina, pa posle par dana doneti adekvatnu recipročnu odluku“, objasnio je ambasador.\nOn je naglasio da se ambasadori retko proteruju, i da u poslednjih 30-40 godina nije bilo ovakvog incidenta u međunarodnim odnosima.\n„Kada odložite recipročnu odluku, vi zapravo demonstrirate snagu svoje pozicije, da ne napravite grešku kao što je sada Srbija sa ishitrenošću napravila grešku i sama sebi pljunula u usta“, kazao je Đukić.\nUpitan da li je odlukom da protera ambasadora Božovića odlazeća crnogorska vlast htela da ostavi u nasleđe još lošije odnose sa Srbijom, Đukić kaže da su to medijske špekulacije jer na čelu Crne Gore ostaje predsednik Đukanović koji ima pun kapacitet kada je u pitanju postavljanje ambasadora i predavanje akreditivnih pisama.\nNa pitanje Bete da li postoji mogućnost da se Božović vrati na mesto ambasadora u Crnoj Gori, Đukić ističe da je Božović izgubio dignitet ambasadora.\n„Božovića vlast može da pošalje za ambasadora u neku drugu zemlju, ali njemu u Crnoj Gori više nema mesta. Ako bi srpski režim pokušao da vrati Božovića u Podgoricu, to bi izazvalo nove tenzije između dve zemlje“, ocenio je ambasador.\nNa pitanje kako vidi rasplet situacije, Đukić kaže da srpsko-crnogorski odnosi pri sadašnjim političkim akterima na obe strane, ne vode ka evropskom karakteru dobrosusedskih odnosa.\n„To će trajati sve dok se ne zamene političke garniture u obe zemlje. Srpski režim nema odlike evropskih vrednosti, a nisam siguran da nove snage u Crnoj Gori mogu da do kraja instrumentalizuju evropski put Crne Gore“, kazao je Đukić.\nUpitan ko je iz ove situacije imao korist, a ko štetu, Đukić kaže da je Srbija izvukla još jednu „debelu“ štetu.\n„Srbija se još jednom obrukala na diplomatskom polju i apsolutni je gubitnik. Ne verujem da je Crna Gora nešto dobila, ali sigurno nije toliki gubitnik kao Srbija“, zaključio je ambasador Srećko Đukić.\nambasadorCrna GoraSrećko ĐukićBeograd\n3 reagovanja na “Ambasador Đukić: Božović je trebalo da bude ranije proteran”\n30. novembra 2020. u 21.45\nZašto nema komentara. Počeli ste kao Kurir i Novosti. Šteta.\n01. decembra 2020. u 08.30\nizgleda da je tako. Poslala sam 4 komentara na 4 clanka na bas ovu temu i NIJEDAN nije objavljen. Mozda nisu genijalni, ali svi pristojnim recnikom i bez gramatickih gresaka\nTakvi komentari su nepoželjni jer bi neko mogao da pomisli kako u Srbiji postoje pristojni i pismeni ljudi, koji slobodno brane svoje stavove, makar i putem anonimnih komentara. Oni, „mudri“, najčešće od dve reči, iz kojih prostu bujaju neka filozofska iščekivanja, bez tačke, zareza i velikih slova e obavezno prikazuju. To je nekima, verovatno, ogledalo.


PUN MJESEC Nermina Hamzagića nominiran je za nagradu Evropske filmske akademije | Novosti\nPUN MJESEC Nermina Hamzagića nominiran je za nagradu Evropske filmske akademije\nDebitantski dugometražni igrani film PUN MJESEC Nermina Hamzagića nominiran je za nagradu Evropske filmske akademije u kategoriji EUROPEAN DISCOVERY 2020 - Prix FIPRESCI.\n"European Discovery 2020 - Prix Fipresci" dodjeljuje se od 1988. godine. U narednim mjesecima 3.800 članova Evropske filmske akademije imat će priliku glasati za nominirane filmove, a ovogodišnja 33. po redu dodjela nagrada održat će se u decembru u Rejikaviku.\nFilm je premijerno prikazan u takmičarskoj selekciji prošlogodišnjeg Cottbus Film Festivala, gdje je nagrađen Nagradom ekumenskog žirija, a Alban Ukaj Nagradom za najboljeg glumca za ulogu u ovom filmu.\nViše detalja o nagradama Evropske filmske akademije i nominiranim filmovima možete pronaći ovdje.


I General Motors nakon Honde šalje službenike iz kancelarija na proizvodne linije - Vrele gume\navg. 26, 2020 u 10:34 am\n26 avgusta, 2020 nema komentaraGMHondauaw\nSindikat baš i nije najsrećniji zbog toga\nGeneral Motors se pridužio Hondi, zatraživši od kancelarijskog osoblja da radi na proizvodnim linijama zbog deficita radne snage. Po najnovijem izveštaju, američki proizvođač ima plaćene volontere koji sklapaju vozila u fabrici u Ventsvilu, u Misuriju, gde se proizvode Chevrolet Colorado i GMC Canyon kamioneti, pored Chevrolet Express i GMC Savana komercijalnih vanova.\nDžim Kejn, portparol GM-a, izjavio je da broj ljudi s fiksnim platama koji rade na proizvodnji varira od nekoliko pa do više od dvadesetak. Ova fabrika obično koristi usluge oko 4.100 radnika s fiksnim platama i radnika na sat, a trenutno dodaje oko 200 privremenih.\n„Uspeli smo da održimo tri smene da bismo zadovoljili potražnju kupaca i dilera, tako da bi uticaj na obnovu zaliha trebalo da bude zaneariv“, rekao je Kejn. „Mi smo zahvalni zbog podrške koju smo dobili, jer fabrika prolazi kroz veoma težak izazov vezan za osoblje.“\nMeđutim, nisu svi srećni zbog ovog transfera. Dok Honda generalno ne mora da se bori sa sindikatima, General Motors mora, a i poznato je da je mentalitet Japanaca nešto drugačiji, kao i osećaj za solidarnost. United Auto Workers sindikat tvrdi da eksploatacija radnika s fiksnom platom umesto onih koji su članovi UAW-a plaćeni na sat, krši GM-UAW ugovor o radu.\n„Mi smo žestoko prigovorili ovom kršenju ugovora“, rekao je portparol UAW-a, Brajan Rotenberg. „Lokalni sindikat je započeo postupak podnošenja pritužbi.“ Portparol General Motorsa je rekao da će kompaniji biti potrebni volonteri dok radnici UAW-a ne budu u mogućnosti da se iz drugih fabrika presele u Ventsvil.


NovaEnergija.net » žene u nauci žene u nauci – NovaEnergija.net\nHome Tags Posts tagged with "žene u nauci"\nPriznanje ženama koje imaju moć da promene svet!\nPunih 150 godina posle rođenja Marije Kiri (Marie Curie), samo 28%* istraživača su žene, a tek tri odsto su dobitnice Nobelove nagrade iz oblasti nauke. To je razlog zbog kojeg je tokom proteklih 19 godina, L’Oréal-UNESCO program „Za žene u nauci“ nastojao da oda priznanje ženama koje se bave naučno-istraživačkim radom i bude uz njih u ključnim trenucima u njihovoj karijeri.\nU Srbiji je trenutno u toku konkurs za nacionalne stipendije „Za žene u nauci“ namenjen mladim ženama koje se bave naučno istraživačkim radom. Rok za prijavu produžen je do 30. aprila 2017. godine a sve informacije o uslovima konkursa i programu nacionalnih stipendija moguće je pronaći na internet adresi www.zeneunauci.co.rs\nPriznanje ženama koje imaju moć da promene svet! was last modified: March 24th, 2017 by Jelena Jovičić


Nermin Kljajić: ''Imamo obećanje da će migrantski centri će biti formirani u FBiH i RS''\nHome Izaberi grad Bihać Nermin Kljajić: ”Imamo obećanje da će migrantski centri će biti formirani u...\nNermin Kljajić: ”Imamo obećanje da će migrantski centri će biti formirani u FBiH i RS”\n“Nemamo nikakvih pomoći, ni komunikacije sa državnom vlasti. Očekivali smo da će prije zime biti riješeno pitanje rasterećenja USK sa otvaranjem dva prihvatna centra, jednog u Tuzli, drugog u Kantonu Sarajevo.\nVidimo da se ništa ne dešava, nego da je fokus na formiranju vlasti”, kazao je Kljajić.\n“Imali smo i posjetu Britanske ambasade. Dobili smo obećanje da će zemlje članice PIC-a razmatrati pitanje migrantske krize u BIH s posebnim osvrtom na USK. Imamo obećanje da će biti formirani centri kako na teritoriji Federacije BiH, tako i ne teritoriji Republike Srpske.\nVidjećemo 5. decembra kakva su rješenja članica PIC-a. Nadamo se da će ubrzo doći do formiranja vlasti pa da će i ova situacija biti stavljena pod kontrolu”, rekao je on.\n“Poduzeli smo određene mjere da oni imaju ograničenje slobode kretanja. Biru i Miral kontrolišemo tako da što manje budu prisutni u urbanom području grada. Najveći broj onih koji se kreću po gradu su maloljetnici, oni imaju apsolutnu slobodu kretanja i kada su u pitanju porodice iz đačkog doma.”\n“Po prijavi građana redovno izlazimo zajedno sa kantonalnom inspekcijom i Uredom za strance. Kada nađemo određeni broj migranata dislociramo ih u Vučjak. Kazne prepisuje Kantonalna uprava za inspekcijske poslove, oko 300 KM te kazne se kreću”, dodao je Kljajić.\nPrevious articleBužimljanin, Edin Vučelj osvojio zlato na Svjetskom prvenstvu u kickboxingu u Turskoj!\nNext articleSelektor reprezentacije BiH preuzima Crvenu zvezdu


Repertoar bioskopa Vilin grad od 14. do 20. aprila Prolog\nRepertoar bioskopa Vilin grad od 14. do 20. aprila\nPRIČA NAD PRIČAMA - Od 14. aprila\nNekada davno, postojala su tri susedna kraljevstva, sa prelepim dvorcima, u kojima su vladali kraljevi i kraljice, prinčevi i princeze. Jedan kralj bejaše bludnik i razvratnik, drugi očaran čudnim životinjama, a kraljica opsednuta željom da dobije dete. Čarobnjaci i vile, neustrašiva čudovišta, stare pralje, akrobate i kurtizane, su protogonisti ove interpretacije proslavjene priče Đanbatiste Bazilea.\nKNJIGA O DŽUNGLI - Od 14. aprila\nU režiji Džona Favroa („Ajron men“), zasnovan na čuvenim pričama Radijarda Kiplinga i inspirisan Diznijevim animiranim klasikom, „Knjiga o džungli“ je potpuno nova igrana epska avantura o Mogliju (Nil Seti, prvi put na velikom ekranu), ljudskom mladunčetu koje je podigla porodica vukova.\nOSVETA - Od 14. aprila\nKarlos, direktor ugledne banke, započinje radni dan vozeći decu u školu. Nekoliko minuta po pokretanju automobila, dobija telefonski poziv od anonimnog muškarca koji ga obaveštava da se ispod njegovog sedišta nalazi bomba i da će eksplodirati ukoliko neko pokuša da napusti vozilo.\n10:00 12:00 16:00 17:30\n11:30 14:00 15:30\nRonaldo sa majkom u rimejku filma 'Sam u kući'\nOnlajn predavanje Ekatarine Degar i Dejvida Riffa o transformaciji festivala „steirischer herbst“ usled pandemije\nEmma Watson u filmu Sofia-e Coppola-e „The Bling Ring“\n15 hit naslova za avgust 2012. godine


Podgoričani ne gube vrijeme: Bokan sutra sa direktorom Eurolige\n(VIDEO) Sjajna akcija juniora Barcelone za vodstvo u finalu Omladinske Lige prvaka\nQatar Airways novi sponzor Rome\nJames Pallotta: Salah je Kloppov Džeko\nOdlični defanzivac Porta blizu Premiershipa\nTek je sada zvanično: PAOK-ova žalba odbijena, AEK je novi prvak Grčke\nJupp Heynckes optimističan: Psihologija je najbitniji faktor, a mi smo mentalno spremni\nCengiz Under: Ponosan sam što sam zamjena za Salaha\nNAKNADNI POZIVI: Šuman za Estoniju računa i na Harmandića, Daničića i Serdarevića\nBilal Šuman, selektor rukometne reprezentacije Bosne i Hercegovine, pred utakmice kvalifikacija za Svjetsko prvenstvo protiv Estonije uputio je naknadne pozive dvojici srednjih bekova, prenosi Anadolu Agency.\nVegar: Navijači neka napune Skenderiju, odužit ćemo se na terenu\nMarin Vegar, lijevi bek rumunske Steaue, govorio je za Oslobođenje o novom klubu i selekciji BiH\nHarmandić naknadno pozvan u reprezentaciju BiH\nRukometna reprezentacija BiH igrat će naredne sedmice kvalifikacione utakmice za odlazak na Svjetsko prvenstvo 2019. godine, koje će se igrati u Danskoj i Njemačkoj.\nPuštene karte u pretprodaju za duel Bosne i Hercegovine i Estonije\nKarte za rukometnu utakmica Bosna i Hercegovina - Estonija puštene u pretprodaju.\nSedam dana uoči okupljanja za mečeve kvalifikacija za Svjetsko prvenstvo 2019. protiv Estonije u Sarajevu i Tallinu selektor rukometaša BiH Bilal Šuman suočio se sa problemima otkaza\n(VIDEO) Malinovićeva četiri gola u pobjedi njegovog tima\nRumunski HC Dobrogea Sud, našeg Dejana Malinovića, savladao je BSK Handball Elite.\nPremijer Vlade FBiH podržao predstavnike Rukometnog saveza BiH\nMuzurović: Reprezentacija BiH će igrati kvalifikacije 's računom ili bez njega'\nSelektor Bilal Šuman donirao opremu rukometnom klubu\nLinz je u šestom kolu prvenstva Austrije savladao Bruck rezultatom 27:25.\nRSBiH: Nema štrajka uposlenika, čekamo ID broj i žiro-račun\nNa našu adresu stiglo je saopštenje za javnost Rukometnog saveza Bosne i Hercegovine, a mi vam ga prenosimo u cjelosti.


Zlatibor Lončar je, u razgovoru za RTS, rekao da je akcija prikupljanja sredstava uspela i da su se javile firme koje su spremne da daju još novac ukoliko zafali pri kupovini aparata.\n"Pripremamo prostor u Kliničkom centru i nadam se krajem leta ili na jesen da imamo novu magnetnu rezonancu. To će značiti da će sav trud i rad imati efekta, jer kad imamo magnetnu rezonancu na vreme ćemo otkriti jedan broj ljudi koji imaju probleme, i onda ćemo moći na vreme da odreagujemo da spasimo te živote i izlečimo te ljude", rekao je Lončar.\nMinistar je najavio i da će sutra, prvi put u nedelju, biti otvorene sve zdravstvene ustanove, u kojima će građani od 8 do 16 časova moći da se besplatno pregledaju.\n"Radiće se pregledi i sa zdravstvenom knjižicom i bez, može da se izmeri pritisak, nivo šećera u krvi, EKG, ORL pregled", naveo je Lončar.\nDodao je da će građani moći i da se konsultuju sa lekarima i medicinskim sestrama u ambulantama i domovima zdravlja.\n"Da pitaju šta im nije jasno. Moramo da napravimo ambijent da ljudi razgovaraju, da postoji dobar odnos, da na zajedničkom cilju budu i lekari i medicinsko osoblje i pacijenti. Jedino tada možemo da dođemo do cilja", naveo je Lončar.\nLončar: Decentralizacija u zdravstvu nije dala dobre rezultate 28\nU KCS-u kiseonikom i ozonom leče bol u kičmi 21\nSrpski hirurzi obavili najsloženiju operaciju aorte 21\nGrujičić: Neophodna nam je nova zgrada Instituta za onkologiju 31\nSve više novca se izdvaja za inovativne lekove 14


Telegroup BIH - SERVERSKI SISTEMI I VIRTUELIZACIJA\nHomeICT RJEŠENJA I PROIZVODISERVERSKI SISTEMI I VIRTUELIZACIJA\nVirtualizacija kao tehnologija je postala trend u svijetu bez koga se ne može zamisliti rad Data centara modernih kompanija. Iako je kao tehnologija virtuelizacija dosta dugo prisutna, tek razvojem podrške za virtuelizaciju na x86 platformi postala je široko zastupljena kako u velikim preduzećima tako i kod manjih korisnika. TeleGroup svojim korisnicima već više godina sa uspjehom nudi kompletna rješenja za virtuelizaciju.\nSecurity rješenja u virtuelnom okruženjuU skladu sa zahtjevima korisnika TeleGroup kreira prilagođena rješenja bazirana na proizvodima renomiranih svetskih kompanija.\nTeleGroup po sistemu ključ u ruke implementira rješenja za virtuelizaciju i infrastrukturu kao što su VCE Vblock i IBM Pureflex familije proizvoda. Riječ je potpuno integrisanim sistemima koji su dizajnirani u skladu sa višegodišnjim iskustvima proizvođača i garantovano obezbjeđuju najviše moguće performanse pri čemu je vreme implementacije svedeno na minimum.\nTeleGroup rješenja za virtuelizaciju\nUjedno i najzastupljeniji tip virtuelizacije u svijetu i kod nas, koji je praktično zastupljen u svim data centrima. Sa porastom zahtjevnosti IT servisa i sve većim brojem servera u data centrima, virtuelizacija se nametnula kao rješenje za smanjenje operativnih i kapitalnih troškova. Ova tehnologija praktično omogućava rad više „virtuelnih“ servera na jednom fizičkom serveru i na taj način se sistem optimizuje, smanjuju se ulaganja u hardver, prostor i električnu energiju i povećava se bezbjednost i pouzdanost cijelog sistema.\nSve zahtevniji IT servisi prouzrokovali su i vrtoglavi rast količine podataka koje je potrebno sačuvati, što je uslovilo potrebu za konstatnim proširenjima sistema za skladištenje, čuvanje i arhiviranje podataka u data centrima. Samim tim storidž sistemi postaju sve kompleksniji i upravljanje sve teže. Kao rešenje za ove probleme TeleGroup nudi virtuelizaciju storage sistema. Virtuelizacija storidž sistema je u principu dodavanje aplikativnog sloja između servera i storidža, tako da se svi storidž resursi u data centru „vide“ kao jedan konsolidovani virtuelni storidž. Na taj način se olakšava rezervacija resursa, smanjuje ukupna količina potrebnih resursa na storage sistemima, povećava bezbedjnost i omogućava dodavanje novih i gašenje starih fizičkih storage sistema bez prekida servisa.\nVirtuelizacija desktopa podrazumeva prebacivanje desktop okruženja u data centar. Korisnik umesto personalnog računara koristi najčešće tanki klijent koji iz data centra preuzima cjelokupno desktop okruženje korisnika prilikom inicijalizacije sistema. Cjelokupno procesiranje se dešava u data centru gde se i smještaju i svi podaci. Tanki klijent se koristi da prikaže rezultate i sliku na monitoru. Rješenje olakšava administraciju, produžava radni vijek radne stanice, smanjuje ukupne troškove, povećava sigurnost podataka i ubrzava rad aplikacija.\nVirtuelizacija aplikacija podrazumijeva centralizaciju svih aplikacija na servere u data centru. Na serverima se izvršavaju aplikacije koje bi se inače nalazile na radnim stanicama, a korisniku se isporučuje samo slika zahtjevane aplikacije. Na taj način se održava samo jedna instanca aplikacije u celom sistemu i drastično smanjuje vreme potrebno za instalaciju nove aplikacije ili nadogradnju postojeće. Na korisničkoj strani se ostvaruje značajna ušteda u obnavljanju hardvera jer se više aplikacije ne izvršavaju na njemu. Pouzdanost svih podataka je na mnogo višem nivou, jer više ne postoje lokalno dostupni podaci već se sve nalazi u data centru. Raspoloživost aplikacija je 99,99% i one na ovaj način postaju dostupne svuda i u svakom trenutku.\nUpravljanje svim virtuelnim serverima se obavlja sa istog mjesta\nRješava se problem migracija tradicionalnih aplikacija sa starog na novi hardver budući da vidi samo virtuelizovane interfejse koji ne zavise od hardvera na kojem se nalaze


POČETNA NACIONALNE VESTI Novak koristio validne PCR testove za ulazak u Australiju\nFoto: YT video screenshot\nNajbolji teniser sveta Novak Đoković koristio je validne pi-si-ar testove za ulazak u Australiju, potvrdilo je Tužilaštvo posle izvršenih provera.\nĐoković je deportovan iz Australije nakon dva sudska procesa, a po završetku sage koja je trajala desetak dana, dovedena je u pitanje i njegova medicinska dokumentacija.\nĐoković je deportovan pošto je Federalni sud potvrdio odluku ministra za imigracije Aleksa Hoka da predstavlja rizik po zdravlje i opšte dobro, iako je Novak imao validno medicinsko izuzeće.\nTokom tog perioda potvrđeno je da srpski sportista nije vakcinisan i da je dobio medicinsko izuzeće na osnovu toga što je preležao kovid u decembru.\nU zvaničnoj dokumentaciji saopšteno je da je 16. decembra dobio pozitivan nalaz na kovid, a ispostavilo se da je u narednim danima imao aktivnosti, što je i on priznao.\nSumnju su izazvali serijski brojevi testova, odnosno činjenica da je on bio veći nego broj na testu koji je uradio 22. decembra, a na kojem je dobio negativan rezultat, o čemu je pisao i Bi-Bi-Si.\nTim povodom, oni su napisali blog naslovljen “Novak Djokovic’s time-travelling PCR tests”, a sarađivali su i sa nemačkim Špiglom, koji je o temi izveštavao.\nTužilaštvo u Srbiji izvršilo je provere i potvrđeno je da su pi-si-ar testovi koje je predao australijskim vlastima potpuno ispravni.\nDokumentacija koja je podneta Federalnom sudu u Australiji takođe je sadržala potpisanu i overenu izjavu Verice Jovanović, v. d. direktora Instituta za javno zdravlje Srbije “Dr Milan Jovanović Batut”, kojom se potvrđuje da su testovi legitimni.\nPrvo osnovno javno tužilaštvo u Beogradu odbacilo je krivičnu prijavu potpisnika “Budimir Grom” u kojoj se navodi da su nepoznata lica sačinila falsifikovanu ispravu – pi-si-ar potvrde, koje je kasnije upotrebio Novak Đoković za izuzeće od vakcinacije pri ulasku u Australiju, kao i prilikom izjavljivanja žalbe na odluku o ukidanju vize.\nPrijava je tužilaštvu bila podneta 12. januara elektronskim putem protiv N. N. lica zbog izvršenja krivičnog dela Falsifikovanje isprave, saopštilo je tužilaštvo.\nTužilaštvo je izvršilo neophodne provere, u kom cilju je upućen zahtev za prikupljanje potrebnih obaveštenja Ministarstvu zdravlja Republike Srbije radi provere tačnosti podataka, odnosno navoda iz krivične prijave.\nTužilaštvo je u sredu obavešteno od Ministarstva zdravlja da je inspekcijskim nadzorom u ustanovama iz Plana mreže utvrđeno da su potvrde o rezultatu testiranja na koronavirus na koje se ukazuje u krivičnoj prijavi autentične.\n“Uvidom u elektronsku bazu podataka prilikom nadzora o izvršenim testiranjima na prisustvo virusa za lice Novak Đoković utvrđeno da je on više puta testiran i da su i potvrde o rezultatu testiranja od dana 16. 12. 2021. godine i od dana 22. 12. 2022. godine validne”, precizira tužilaštvo.\nNakon prikupljenih podataka tužilaštvo je rešenjem odbacilo krivičnu prijavu, s obzirom na to da prijavljeno delo nije krivično delo za koje se goni po službenoj dužnosti.\nSvetski “broj 1” nije dobio priliku da brani titulu u Melburnu i dobio je zabranu ulaska u Australiju na tri godine, koja, u zavisnosti od okolnosti, može da se umanji.\nTrofej na prvom grend slemu sezone podigao je Novakov najveći rival Rafael Nadal.\nPRETHODNI ČLANAKOpozicija predstavila kandidate za predsednika, gradonačelnika i nosioca liste\nSLEDEĆI ČLANAKDanas oblačno i suvo, šta nas čeka u narednih sedam dana\nPravilo za zaposlene u zdravstvenim i ustanovama socijalne zaštite


Šta na prikazu naoružanja osim "lazara" i "miloša" čeka građane na beogradskom Ušću - Izazov\nŠta na prikazu naoružanja osim „lazara“ i „miloša“ čeka građane na beogradskom Ušću\nRadio-televizija Srbije\t 14. septembra 2021. 11:09\nPomoćnik ministra odbrane za materijalne resurse Nenad Miloradović kaže za RTS da će najveći statički prikaz naoružanja biti organizovan u 12 tematskih postavki sa 130 borbenih sistema.\nKako navodi, te tematske postavke obuhvataju avijaciju, borbene helikoptere, njihovo naoružanje, PVO sisteme (pancir, PASARS i druge modernizovani sisteme), borbena oklopna vozila, artiljerijske sisteme, sisteme za opremanje vojnika.\n"Biće prikazana oprema koja je već u standarnoj upotrebi u vojsci, koji se tek uvode kao i one koje još razvija namenska industrija", dodaje Miloradović.\nNaglašava da će se na 15 štandova građanima, pored domaće odbrambene industrije, predstaviti i Vojni muzej, Vojna akademija, Vojnotehnički institut koji će prikazati razvoj hardverskih i softveskih sistema – tenkovske i protivdronske trenažere, a tu će biti i štand za prijavu za služenje vojnog roka.\nTehnika će biti izložena od osam od 18 časova, uz održavanje epidemijskih mera. Miloradović ističe da će građani imati priliku da razgovaraju sa korisnicima naoružanja i stručnjacima koji su ga razvijali.\nPrema njegovim rečima, većina savremenog oružja koja je u potrebi u Vojsci Srbije je domaćeg porekla, u okviru kopnene vojske i do 80 odsto. U poslednje tri godine oko 120 borbenih sistema uvedno je u upotrebu, dodaje Miloradović.\nUkazuje da su potpisani i novi ugovori sa domaćom odbrambenom industrijom, a na putu da stignu u upotrebu u Vosku Srbije su i 33 komada tehnike (lazar, oganj, raketni sistemi PASARS).


Da li su žene zaista bolje od muškaraca u obavljanju više stvari istovremeno? Da li muškarci ne vide nered koji ih okružuje, ili prosto odluče da to nije toliko važno? Tekst ukazuje na rezultate nekoliko istraživanja koja su sprovedena u Australiji...\nMultitasking je tradicionalno shvatan kao polje u kom dominiraju žene. Žena, posebno ukoliko ima decu, konstantno žonglira između profesionalnih obaveza i vođenja domaćinstva, odnosno funkcioniše u koordinatnom sistemu između tačaka kao što su: dečje užine, neplaćen kućni rad, organizacija poslovnih sastanaka i neformalnih druženja.\nIpak, nova studija koju je objavio sajt „Plos One “ ukazuje da žene nisu ništa bolje u multitaskingu od muškaraca. Ova studija je testirala hipotezu da su žene bolje u prebacivanju između različitih zadataka, kao i da su sposobne rešavati nekoliko stvari istovremeno. Rezultati su ukazali da ženski mozak nije ništa efikasniji po pitanju bilo koje od aktivnosti od muškog.\nUpotreba dramatičnih informacija u razbijanju mitova kao što je ovaj je značajna, budući da su žene i dalje opterećene poslom, porodičnim obavezama i kućnim poslovima.\nNiko nije dobar u multitaskingu\nMultitasking se objašnjava kao „postupak izvođenja nekoliko radnji istovremeno u kratkom vremenskom periodu“. Zahteva brzo i često pomeranje pažnje sa jednog zadatka na drugi, povećavajući kognitivne zahteve, u poređenju sa izvođenjem jedinstvene radnje.\nOva studija se bazira na rezultatima koji ukazuju da ljudski mozak ne može da obradi više radnji istovremeno. Ova tvrdnja je posebno problematična kada su dva zadatka slična, budući da aktiviraju istu hemisferu mozga, što multitasking čini veoma otežanim.\nSa druge strane, ljudski mozak uspešno prebacuje pažnju sa jedne na drugu aktivnost, zbog čega ljudi imaju osećaj da rade više stvari istovremeno, iako mozak obrađuje jednu po jednu aktivnost u toku rada. U novoj studiji koju su sproveli, nemački naučnici su poredili sposobnost prepoznavanja slova i brojeva od strane 48 muškaraca i žena. U nekim slučajevima, od ispitanika je traženo da istovremeno obrate pažnju na dva zadatka (istovremeni multitasking), dok je drugima rečeno da u što kraćem vremenskom periodu prebace svoju pažnju na novi zadatak (sekvencijalni ili redni multitasking).\nIstraživači su merili vreme reagovanja i preciznost u multitasking eksperimentima, nasuprot kontrolnom uslovu (ispunjavanje jednog po jednog zadatka). Otkrili su da je obavljanje više zadataka istovremeno, značajno uticalo na brzinu i preciznost u izvršavanju zadataka za muškarce i žene. Nije bilo razlike između ove dve grupe ispitanika.\n,,Kolege i ja smo skoro razotkrili još jedan značajan mit – da se žene bolje suočavaju sa neredom od muškaraca. Na kraju studije smo došli do rezultata da muškarci i žene jednako vide prostor kao “neuredan”. Razlog zbog kog muškarci manje pažnje posvećuju čišćenju može ležati u tome da su kriterijumi higijene za žene znatno viši, nego što je to svojevrsno “slepilo” muškaraca prema neredu” – rekla je Lea Rupaner, vanredna profesorka sociologije i ko-direktorka „The Policy Lab“, sa Univerziteta u Melburnu.\nRezultati istraživanja koje je skoro objavljeno ukazuju da muškarci u Australiji provode više vremena obavljajući kućne poslove nego što su to nekada radili, ali da je teret neplaćenog kućnog rada i dalje u velikoj meri na ženama.\nZaposlene žene u Australiji tokom vremena se sve više posvećuju profesionalnim obavezama i kućnim poslovima, što je za četiri sata više u odnosu na zaposlene muškarce.\nŽene se svakako više bave kućnim poslovima, bez obzira na zaradu u domaćinstvu\nOvo znači da zaposlene majke svakako moraju planirati i organizovati rođendanske proslave, ostavljanje i kupljenje dece u/iz vrtića i odlaske na balet, uz njihove profesionalne obaveze, druženje sa prijateljima i karijeru.\nAko multitasking podjednako opterećuje ženski mozak, kao i muški – zašto onda uporno molimo žene da urade taj posao? I što je još važnije, koje se posledice razbijanja ovog mita?\nStudije koje su sprovedene u skorijem vremeskom periodu, ukazuju da su majke slabijeg mentalnog zdravlja nego očevi. Ukazano je da rođenje deteta podjednako stvara osećaj pritiska roditeljima, ali je opterećenje majkama duplo veće od onog koje osećaju očevi. Drugorođeno dete može još više doprineti stvaranju pritiska, što posledično može dovesti do pogoršanja mentalnog stanja majke.\nŽene češće napuštaju posao nakon rođenja deteta ili ukoliko uvećane obaveze u domaćinstvu to zahtevaju. One nose i veći teret organizacije potreba u domaćinstvu: da li svi imaju čiste čarape, koga treba pokupiti iz škole, kao i da li ima dovoljno namaza za ručak.\nSve obaveze oko domaćinstva idu na štetu plaćenog rada, jer se očekuje da je isplaniran sledeći radni dan, sledeća promocija i tome slično... Majke su češće „pozvane“ da se kućnim radom bave i noću. Dete češće probudi majku, nego oca u slučaju da ga nešto tišti u toku spavanja.\nIako su rodne uloge u velikoj meri promenjene, muškarci uzimaju učešća daleko više u kućnim poslovima, nego što su to radili u prošlosti – ipak postoji i dalje značajna razlika u značajnim poljima, kao što su profesionalni i porodični život.\nMeđu temama koje se ističu, svakako su količina nege posvećene deci, podela poslova u kući, kao i koncentracija žena na visokim pozicijama u preduzećima. Tako mit o tome da žene „multitaskinguju“ znači da sav posao čeka na njih. Ali, ovo očekivanje može uticati na njihovo mentalno zdravlje, kao i mogućnost da napreduju na poslu.\nJavno mnjenje istrajava u stavu da žene imaju biološku predispoziciju za uspešan multitasking. Kako studije dokazuju, ovaj stav nema uporište u činjenicama. Sav prekovremeni posao koji žene rade u domaćinstvu je upravo to – prekovremeni (neplaćeni) posao.\nU okviru porodice, sve obaveze moraju biti sagledane, podeljene i raspoređene između članova domaćinstva. Sve je više muškaraca koji su angažovani u smislu rodne ravnopravnosti, čuvanja i zajedničke nege oko dece, nego ranije.\nKao i u domenu porodice, moramo razotkriti mitove u sferi poslovnog života. Pretpostavka da su žene bolje u multitaskingu nego muškarci, može imati „štetne posledice“ kada su u pitanju administrativni poslovi koji se gomilaju. Poslovi kao što su organizacija vremena i zakazivanje sastanaka ne mogu biti podeljeni prema kriterijumu pola.\nNa samom kraju, Vlade moraju uzeti aktivnog učešća u razbijanju mitova kroz državne politike. Dodatne obaveze oko dece ne mogu biti savladane kroz multitasking. Majkama treba kvalitetna, ali pristupačna i dostupna nega dece.\nMuškarcima mora biti ponuđena mogućnost fleksibilnog radnog vremena, porodiljskog odsustva i nege o detetu u podeli poslova oko porodice, kao i zaštita od eventualnih štetnih posledica zbog toga što su uzeli odsustvo sa ciljem brige i nege o detetu.\nRazotkrivanje ovih mitova o ženama – superherojima je dobro, ali mora se otići korak dalje i stvoriti prostor kako bi se politika rodne ravnopravnosti razvila u potpunosti.


Naša stranka Mostar: Hitno mijenjati šemu javnog prijevoza\nNaslovnica Hercegovina Mostar Naša stranka Mostar: Hitno mijenjati šemu javnog prijevoza\nMostar – Naša stranka Mostar zatražila je reviziju postojećeg registra i važećih linija javnog prijevoza na području grada Mostara. Naime, javno preduzeće „Mostar Bus“ formalno funkcioniše jedinstveno, a u praksi djeluje kao dva potpuno odvojena subjekta.\n„Velika većina linija i danas saobraća u dva zasebna kruga, istočnom i zapadnom dijelu grada.Izuzeci iz ovog pravila su samo kozmetičke prirode i u onim situacija kad je komunikacija između različitih dijelova iste „strane“ grada nemoguća bez prelaska na drugu stranu“, kazao je Tarik Tanović iz Gradskog odbora Naše stranke Mostar.\n„Naša stranka Mostar smatra da „Mostar bus“ svoje linije treba da prilagodi današnjem vremenu i potrebama građana, te da spoji sve dijelove grada. Naprimjer, neophodno je povezati lokacije Narodnog pozorišta, Razvitka, Musale, Univerziteta „Džemal Bijedić“, sa Rondom, Sveučilištem, Kliničkom bolnicom . Ovo u konačnici nije samo političko pitanje, već i zadovoljavanje osnovne potrene građana. S novim linijama, prilagođenim današnjim prilikama i potrebama građana i poslovanje ovog javnog preduzeća bilo bi bolje i ekonomičnije, a vlasti bi pokazale da im je stalo do jedinstvenog grada“, zaključio je Tanović.


Gledaj.rs | UNS: Novinari 'Glasa javnosti' u štrajku, vlasnik kaže reč je o diverziji\nNovinari i urednici portala i produkcije "Glasa javnosti" stupili su u štrajk tvrdeći da im vlasnik Radisav Raja Rodić nije isplatio honorare od februara, a plate od marta.\nKako je saopštilo Udruženje novinara Srbije (UNS) u pismu koje je javnosti uputilo 12 novinara i urednika "Glasa javnosti" navedeno je da im u ugovorima o radu ne stoji suma za koju rade, "a od njih se traži da rade smene od po 10 sati uz jedan slobodan dan nedeljno".\nDodali su i da "Radisav Rodić nije isplaćivao ni minimalac na račun niti izdavao obračun za plate što je zakonska obaveza poslodavca".\nNavode i da svakom radniku koji najavi tužbu Rodić naglasi da njega "nije uspeo da uništi ni ministar Mladjan Dinkić, a tek sada niko neće da ga pipne jer je on dobar sa predsednikom Srbije".\nКako je za UNS rekla Dragana Djokić, šefica produkcije, oni su u štrajku od 13. maja, a neki od potpisnika pisma javnosti u medjuvremenu su dali ili dobili otkaz.\nDodala je da ih je vlasnik optuživao za nepoštovanje radnih obaveza, a marketing firme za nedovoljne prihode, da su mnogi otišli iz ove medijske kuće zbog neisplaćenih zarada, "a svakome je Rodić ostao dužan bar poslednju platu".\nNa navode da su zaposleni u "Glasu javnosti" u štrajku, Radisav Raja Rodić je za UNS izjavio da niko nije u štrajku, već da su to "foliranti" i da je reč o "diverziji i sabotaži".\n"Ja nisam dužan da plaćam sabotažu. Njihovi rezultati govore o njihovom radu. Oni ovo rade da prikriju svoje propuste u radu. Moji advokati pripremaju tužbu za opstrukciju i sabotažu zbog neizvršenih radnih obaveza protiv odgovornih rukovodilaca koji su ovo organizovali, a možda im je neko to i platio", izjavio je za UNS Radisav Raja Rodić.


Konferencija "Genocid nad Bošnjacima, Srebrenica 1995-2020: Uzroci, razmjere i posljedice" (FOTO) – Fokus.ba\nKonferencija se održava povodom obilježavanja 25 godina od genocida počinjenog nad Bošnjacima Republike Bosne i Hercegovine, a što je potvrđeno i sudskim presudama ICTY-a za područje tzv. sigurne zone Ujedinjenih nacija Srebrenica i okoline\nU Sarajevu je danas počela dvodnevna Međunarodna naučna konferencija “Genocid nad Bošnjacima, Srebrenica 1995-2020: Uzroci, razmjere i posljedice”, na kojoj učestvuje više 70 naučnika iz 12 zemalja, javlja Anadolu Agency (AA).\nKonferencija se održava povodom obilježavanja 25 godina od genocida počinjenog nad Bošnjacima Republike Bosne i Hercegovine, a što je potvrđeno i sudskim presudama ICTY-a za područje tzv. sigurne zone Ujedinjenih nacija Srebrenica i okoline (juli 1995. godine).\nOrganizatori su Univerzitet u Sarajevu, Univerzitet u Tuzli, Institut za istraživanje zločina protiv čovječnosti i međunarodnog prava Univerziteta u Sarajevu i Institut za historiju Univerziteta u Sarajevu.\nAkademik Mirko Pejanović, član Organizacionog odbora konferencije, je podsjetio kako je genocid u Srebrenici najveći genocid na području Evrope nakon Drugog svjetskog rata te da on i pretpostavlja i zahtijeva jedan poseban odnos.\n“Prije svega, odnos koji se tiče morala, odnosno etike i tretmana i razvoja ovog područja koje je doživjelo genocid. U ovim istraživanjima zagovara se zaustavljanje negacije genoicida, naročito u javnom prostoru BiH pa i šire, u regiji. Zagovara se ideja kako postići jedan drugi i drugačiji status Srebrenice u odnosu na današnji status, zagovara se društveno-razvojni status koji bi podrazumijevao donošenje zakona i na nivou države i na nivou entiteta, o pružanju materijalne pomoći kroz posebne fondove za zapošljavanje ljudi u Srebrenici, posebno povratnika i za izgradnju infrastrukture u svakom mjesnom području”, rekao je Pejanović.\nU Beogradu je krajem septembra prikazana srbijanska predstava “Srebrenica: Kad mi ubijeni ustanemo”, reditelja Zlatka Pakovića koja je premijerno odigrana u Centru za kulturnu dekontaminaciju (CZKD) u Beogradu. Ekipa predstave na čelu sa Zlatkom Pakovićem se od premijere suočava s brutalnim napadima i uvredama. Suljagić, upitan šta misli o tome, je rekao kako će “učiniti sve da iduće godine, u julu 2021., ova predstava bude sastavni dio programa za obilježavanje godišnjice genocida u Srebrenici”.\n“Kada je riječ o Srbiji pa i o političkoj klasi bosanskih Srba, ni u jednom ni u drugom slučaju nikad nije uspostavljen ozbiljan i jasan diskontinutet u odnosu na režim Slobodana Miloševića, odnosno Radovana Karadžića. Prijetnje koje Zlatko Paković dobija, prijetnje koje Boris Isaković dobija, koji glumi filmu “Quo vadis, Aida?”, su jedna vrlo logična i predvidljiva posljedica tog stanja činjence da Srbija nikad nije rekla zbogom Slobodanu Miloševiću”, zaključio je Suljagić.\nTokom uvodnih izlaganja prisutnim su pročitane poruke, odnosno pisma podrške reisu-l-uleme Huseina ef. Kavazovića i visokog predstavnika u BiH Valentina Inzka.


Vučić u Briselu, arhivska fotografija\nPredsednik Srbije Aleksandar Vučić rekao je, gostujući na javnom servisu RTS 23. aprila, da do sada nije želeo da se izjašnjava o optužbama za seksualno zlostavljanje i podvođenje žena na račun lidera Jedinstvene Srbije i koalicionog partnera u vladajućoj većini Dragana Markovića Palme. Smatra da to nije posao za političare, već za nadležne organe i institucije.\nVučić je rekao i da će policija saslušati sve – od Markovića do Tepić, kako bi se utvrdile sve činjenice. Inače, optužbe je iznela Marinika Tepić, potpredsednica opozicione Stranke Slobode i Pravde (SSP).\nOna je na konferenciji za medije 19. aprila optužila Markovića za podvođenje maloletnica na privatnim zabavama u Jagodini gde je on na funkciji predsednika Skupštine. Marković je optužbe demantovao.\nViše javno tužilaštvo u Jagodini formiralo je 20. aprila predmet povodom navoda, a 23. aprila Apelaciono javno tužilaštvo u Kragujevcu odlučilo je da za postupanje u predmetu ovlasti Više javno tužilaštvo u Kraljevu.\nPredsednik Srbije je rekao za RTS da je dobro što je predmet izmešten iz Jagodine u Kraljevo, kako bi se obezbedilo da „ne bude nikakav pritisak ni na koga“.\n"Ovo više nije politika, jer ako se pokaže da je istina, biće jezivo, ali ako se pokaže da nije istina, biće još jezivije. Šta će, izvinite, da radi Marković, šta će da objašnjava svojoj deci, svojim unucima", rekao je Vučić.\nVučić je dodao i da ako postoje žene koje su bile žrtve, to bi trebalo da prijave nadležnim organima.\nU Briselu očekujem razgovore o budućnosti Srbije\nVučić je naveo i da je Srbija spremna za nastavak dijaloga i da će mu pristupiti konstruktivno, u želji da se dođe do kompromisnog rešenja.\n"Ne očekujem pritiske već razgovore o budućnosti Srbije. Očekuju nas razgovori. Biće to znak poštovanja, ali moramo da znamo koje su ključne zemlje članice", dodao je Vučić.\nEvropsku prestonicu će naredne nedelje posetiti predsednik Srbije, Aleksandar Vučić i premijer Kosova, Albin Kurti (Aljbin).\nVučić će posetiti Brisel 26. aprila a Kurti će boraviti krajem naredne nedelje odnosno između 28. i 29. aprila.\nObojicu će primiti najviši evropski zvaničnici, uključujući i šefove EU institucija, poput predsednice Evropske komisije Ursule von der Leyen (fon der Lajen) i predsednika Evropskog saveta Charlsa Michela (Šarl Mišel). Nije predviđen sastanak Vučića i Kurtija.\nVučić je gostujući na RTS dodao i da nije imao "lako i lepo provedeno vreme i Briselu".\n"Štitimo interese Srbije u ne tako lakom vremenu", dodao je on.\nPredsednik Srbije je, komentarišući posetu šefa nemačke diplomatije Hajko Masa (Heiko Mass), ponovio da nemačka podržava dijalog Srbije i Kosova pod okriljem EU.\n"Mi moramo da budemo svesni da nam je Nemačka jedan od ključnih partnera i moramo da vodimo računa o svakoj reči. Oni će biti na strani Prištine, isti je slučaj sa SAD, nema za nas velikih iznmenađenja", istakao je Vučić.\nHajko Mas izjavio je tokom posete Beogradu 23. aprila da su u Nemačkoj svesni da dijalog o normalizaciji odnosa sa Kosovom nije lak proces, ali da smatraju da bi doveo i do ekonomskih prednosti.\nNemački šef diplomatije je ocenio i da je sada pravi trenutak za postizanje rezultata u dijalogu jer su u obe zemlje formirane vlade sa stabilnom parlamentarnom većinom.


Stranka demokratske akcije (SDA) pozdravila je današnji dogovor članova Predsjedništva BiH na vanrednom zasjedanju i donesene odluke koje, kako navode u saopćenju, garantuju intenziviranje NATO puta Bosne i Hercegovine i završetak procesa formiranja vlasti.\nVezani tekst: Da li je ovo konačan znak da BiH ulazi u NATO? Milorad Dodik je pokušao sve objasniti…\n“Svaki politički kompromis u Bosni i Hercegovini, koji omogućava napredak države i koji je u skladu s vladavinom prava i ranije donesenim odlukama i zakonima, predstavlja pobjedu svih građana”, saopćeno je nakon “vanredne” sjednice Predsjedništva BiH iz SDA.\n– SDA očekuje da će se ubrzano pristupiti provođenju odluka Predsjedništva BiH, te nastaviti integracijski i reformski procesi koji će doprinijeti napretku ekonomije i poboljšanju životnog standarda svih građana – saopćeno je iz te stranke.\nŠefik Džaferović, član Predsjedništva Bosne i Hercegovine, u izjavi za medije “pojasnio” šta je to danas potpisano u Predsjedništvu Bosne i Hercegovine i kakav to dokument ide u Brisel u sjedište NATO saveza.\nDa li taj program reformi koji će se dostaviti Briselu znači ANP – pitanje je koje je najviše zanimalo novinare u Predsjedništvu BiH. O tome čitajte u tekstu ispod.\nVezani tekst: Džaferović i Komšić kao grom iz vedra neba potvrdili volju Dodika: “Da istina je, šaljemo taj dokument za Brisel!”\nBakir IzetbegovićMilorad DodikNATOPredsjedništvo BiHSDAŠefik DžaferovićSNSD\nDa li je ovo konačan znak da BiH ulazi u NATO? Milorad Dodik je pokušao sve objasniti…\nOtkrivena prava istina o zakulisnim radnjama i prljavim igrama iza leđa građana BiH?! “Oni kao nešto blokiraju, a mi im kao ne damo…”\nTrik za najukusniju ljetnu salatu: Uz malo finih začina, obični krastavac se pretvara u genijalno jelo:


Načelnik opštine pozvao građane da ne plaćaju uvećani porez | Palelive.com\nPočetna Novosti Aktuelnosti Načelnik opštine pozvao građane da ne plaćaju uvećani porez\nNačelnik opštine Pale Miodrag Kovačević pozvao je građane da ne plaćaju, kako je naveo, višestruko uvećan porez na nepokretnosti dok Skupština opštine na vanrednoj sjednici ne donese odluku da stopa poreza ostaje na istom nivou kao i prethodnih godina.\nKovačević je na konferenciji za novinare istakao da je Poreskoj upravi Republike Srpske uputio dopis da obustavi izdavanje rješenja i naplatu poreza i pozvao građane da sada ne plaćaju te poreze, jer će tokom ove sedmice biti održana vanredna sjednica Skupštine opštine o toj temi.\n„Pozivam sve one kojima su došla rješenje da višestruko plate porez da ne plaćaju, jer će dobiti nova rješenja nakon vanredne sjednice Skupštine opštine“, kaže Kovačević.\nOn je naveo da je građanin koji je imao 100 dunuma zemlje na selu prošle godine platio oko 100 KM poreza, a ove godine bi trebalo da plati 300 KM.\nPrema njegovim riječima, to je šok i za lokalnu vlast i za građane i zato su, kako kaže, ovako brzo reagovali.\nOn je dodao da su ove godine građanima došla rješenja da plaćaju uvećan porez na nepokretnost posebno u ruralnim i negrađevinskim zonama, iako je Skupština opštine prošle godine donijela odluku da stopa poreza na nepokretnosti ostaje ista i za 2016. godinu.\nKovačević ne zna tačno kako je došlo do toga da je građanima ove godine godine višestruko uvećan porez za zemlju pogotovo u seoskim i ruralnim područjima gdje, kako je rekao, realno ta zemlja „nema tu ekonomsku vrijednost i ne može ostvariti dobit koju bi platili ovakvim razrezom poreza“.\n„Nemamo odgovor kako je došlo do ove situacije, da imamo jedan porez 2014. i 2015, a 2016. drugi iako je stopa ostala ista. Vidjećemo šta se desilo, ali donijećemo odluke koja će ići u korist građana“, kaže on.\nKonferenciji za novinare prisustvovao je i načelnik Odjeljenja za prostorno uređenje i stambeno-komunalne poslove Mlađen Ćeremidžić.\nPrethodni članakPožar na brenti u Vrelima\nNaredni članakDrvenom letvom polomljeni nos i sinusne kosti


Evropski dobrovoljni penzijski fond - Koliko god da zarađujemo, uvijek moramo da štedimo\nSindikalne organizacije u Republici Srpskoj snažno opredijeljene za dodatnu štednju za treće životno doba\nDuži period je u Republici Srpskoj postojala inicijativa i pregovori između Društva za upravljanje PREF-om, Evropske banke za obnovu i razvoj (EBRD) i Skupne Pokojninske družbe dd iz Ljubljane (Skupna dd), sada Triglav pokojnine dd za zajedničko osnivanje Društva za upravljanje dobrovoljnim penzijskim fondom u Republici Srpskoj. EPF je osnovan 2017. godine, a upravo ovakvu strukturu osnivača članovi EPF-a ističu kao jednu od ključnih prednosti i informacija koje su im pomogle da se odluče za ovaj vid štednje.\nMeđu prvima u Republici Srpskoj dobrovoljni penzijski sistem podržale su sindikalne organizacije, i to Savez Sindikata Republike Srpske, te Sindikat uprave Republike Srpske.\nSvoje mišljenje, ali i zvanične stavove ovih organizacija prenijeli su Ranka Mišić, predsjednica Saveza Sindikata Republike Srpske i Božo Marić, predsjednik Sindikata uprave Republike Srpske.\nSavez Sindikata Republike Srpske, kao većinska reprezentativna organizacija radnika u Republici Srpskoj u svoj program rada fokus je stavila na one stvari i onaj posao važan za ekonomsko - socijalni položaj zaposlenih u Republici Srpskoj: „Ishod niza aktivnosti koje provodimo treba da donese boljitak za radnike, finansijsku sigurnost i mogućnost da oni u svom životu mogu planirati određene finansijske aktivnosti koje će im olakšati život i u vrijeme dok rade ali i u periodu nakon toga - u trećem životnom dobu“, istakla je Ranka Mišić.\nBožo Marić, predsjednik Sindikata uprave Republike Srpske svjestan je da ovaj način ugovaranja lične penzije predstavlja direktno povećanje ličnog dohotka svakog zaposlenog, sa odgođenim korištenjem: “Ovakav vid dodatnog uvećanja ličnog dohotka radnika je već dugo prisutan u evropskim okvirima kolektivnog pregovaranja između socijalnih partnera. Zbog toga smo mi kao Sindikat prvi u BiH sa EPF-om potpisali Memorandum o saradnji a kao rezultat toga došao je i Plan štednje koji je zaključen između Sindikata uprave Republike Srpske i Vlade Republike Srpske, čime je za svakog zaposlenog u organima uprave obezbijeđena mjesečna uplata od 20,00 KM.”\nRepublika Srpska je u reformi penzijskog sistema građanima ponudila mogućnost da, pored tradicionalne penzije, odnosno izdvajanja za fond PIO, dodatnim dobrovoljnim izdvajanjima povećaju svoje prihode kada ostvare pravo na penziju.\n„Nama su, prateći iskustvo drugih zemlja i neka iskustva iz okruženja poznate prakse drugog i miksa drugog i treća stuba penzijskog osiguranja. Smatramo da bi bilo dobro da imamo jednu dodatnu štednju koja bi trebala da poveća iznos penzije. Znamo da ima puno poteškoća, da su plate niske i da isto tako te niske plate na kraju proizvedu veoma niske penzije radnicima kada završe svoj radni vijek. Učinilo nam se dobro da imamo dodatno osiguranje, odnosno dodatni iznos koji će na kraju biti na kontu radnika. Taj novac će radnik, kada za to stekne uslove, iskoristiti za poboljšanje svog ekonomsko-socijalnog položaja u trećem dobu“, ističe Ranka Mišić.\nMarić tvrdi ako čovjek svaki dan uštedi barem jednu konvertibilnu marku, da je to ogroman luksuz za njega, što će se pokazati kada ode u penziju i kada osjeti najveći udar na finansijske prihode. “Smatram da je velika većina ljudi uglavnom "finansijski nepismena" i da većina nas ne razmišlja o svojoj trećoj životnoj dobi. Živimo u takvom ambijentu, gdje se ljudi svakodnevno bore sa brojnim izazovima i egzistencijom ali to ne može biti izgovor da se ne štedi. Ako budemo čekali da imamo hiljadu KM viška da ostavimo sa strane, teško da ćemo dočekati to vrijeme”, kaže Marić i dodaje: “Radnik sa štednjom mora da počne od svog prvog radnog dana, a ne godinu dana pred penziju. Za 40 godina radnog staža, kada bi dnevno odvajali 1,00 KM, nakon 40 godina bismo imali oko 15.000 KM “na gomili”, što, moramo priznati, nije mali novac.” Zbog toga Marić apeluje na sve radnike, prvenstveno mlade radnike, da na vrijeme počnu da odvajaju za stare dane, iako, tvrdi on, kao nacija nemamo razvijenu svijest o važnosti štednje.\n“Do sada smo zajednički sa EPF-om organizovali dvije edukativne prezentacije - radionice sa našim predsjednicima sindikalnih organizacija kako bi im približili ovaj vid štednje i same važnosti štednje. Cilj ovih prezentacija je da se radnici upoznaju o svim zakonskim i poreskim olakšicama koje ima poslodavac ukoliko se odluči za ovaj vid "uvećanja ličnog dohotka radnika" kako bi i oni kod svojih poslodavaca organizovali Plan štednje. Ovo je ipak novina u načinu djelovanja za sindikate ali sam siguran da će svake godine planovi štednje biti sve veći i veći. Biću slobodan i reći da su ljudi u nekom prethodnom periodu dosta “izvarani” u raznoraznim štednjama "Dafina", "Jezda" itd. i da su se mnogo puta opekli i izgubili ozbiljan novac, te je zbog toga prisutan jedan vid bojazni i opreza, ali smo se mi opredijelili za EPF zbog njegove vlasničke i upravljačke strukture koja bi trebala biti garant da se takve stvari ne mogu ponoviti.”\nMarić je dodao i da Sindikalne organizacije treba da prihvate nove modalitete koji su im na raspolaganju u cilju povećanja ličnog dohotka radnika, da svakom radniku ugovore njegovu ličnu penziju: “Moramo biti svjesni da u trenutnom sistemu međugeneracijske solidarnosti, sav novac koji radnik uplaćuje kroz doprinos za penzijsko invalidsko osiguranje ide za tekuću potrošnju i isplatu penzija. Potreba razvoja drugog i trećeg stuba penzijskog osiguranja, tj. ugovaranja lične penzije svakog radnika je neupitna, jer bojim se ko će za 20 - 30 godina ovdje zarađivati za isplatu penzija tadašnjim penzionerima? Prednost članstva je što će radnik nakon odlaska u penziju, uz redovnu penziju koju će primati iz državnog Fonda PIO sada primati i svoju ličnu penziju koju je marljivo štedio samo za sebe. Za poslodavca dodatno odvajanje novca za dodatnu penziju radnika predstavlja trošak, ali ukoliko se opredijeli da ima zadovoljnog radnika, ovaj trošak je umanjen zbog poreskih olakšica u odnosu na direktno podizanje zarada jer su mnogo veće obaveze u pogledu poreza i doprinosa. Nadam se da će u narednom periodu u Republici Srpskoij desiti privredni rast i da će samim tim rasti i plate radnika, ali moramo biti svjesni, koliko god da zarađujemo uvijek moramo da štedimo.”\nO saradnji Saveza Sindikata Republike Srpske i Evropskog dobrovoljnog penzijskog fonda Ranka Mišić kaže: „EPF je fond sa kojim smo među prvima ostvarili saradnju, a bili smo uključeni i u reformu penzijskog sistema i vjerovali smo da postoji šansa da EPF uspije i bude stabilan, posebno kada znamo ko su osnivači i koliki je njihov udio što nam je dalo dodatnu sigurnost. EPF je našao svoje mjesto u zakonu i to je bila jedna od presudnih informacija da se odlučimo za saradnju.“\nPredstavnici sindikalnih organizacija saglasni su oko toga da je prednost za sve poslodavce što na ovaj način motivišu radnike, uplaćujući novac za dodatnu štrednju, a na taj iznos ne plaćaju poreze i doprinose. „Poslodavac ovako motiviše zaposlene da budu bolji radnici i da učestvuju sa jednom boljom energijom u radu na njihovom radnom mjestu. Radnik dobija novac od poslodavca na njegovo ime na njegov račun“, kaže Ranka Mišić.\nPoslodavac faktički povećava platu radniku, ne plaća na to poreze i doprinose i njemu je to „jeftinije“, dok istovremeno radnik ima štednju koja je na njegovo ime na njegovom računu u fondu i njime će raspolagati u skladu sa propisima kako je to regulisano.


Vučkovićeva: Maligne bolesti djece jedan od najčešćih razloga upućivanja u inostranstvo na dalje liječenje | Fond Solidarnosti\nDirektorica Fonda solidarnosti za dijagnostiku i liječenje oboljenja, stanja i povreda djece u inostranstvu Jasminka Vučković u povodu 15. februara Svjetskog dana djece oboljele od raka uputila je pismo podrške Udruženju roditelja djece koja boluju od ove bolesti „Iskra“.\n„Nakon četiri godini postojanje naše ustanove, nažalost, možemo da konstatujemo da su upravo maligne bolesti djece jedan od najčešćih razlog zbog kojih se djeca upućuju na dalja liječenja u inostranstvu. Samo u prošloj godini Fond solidarnosti je izvršio 227 uplata za sva liječenje djece u inostranstvu, uključujući i maligne bolesti, za šta je izdvojeno oko 7,9 miliona KM“, istakla je Vučkovićeva.\nOna je navela da osim liječenja, Fond solidarnosti finansira i genetska ispitivanja u inostranstvu što se pokazalo, kako je istakla, posebnom značajnim, jer poboljšanje ishoda liječenja malignih bolesti kod djece zahtijeva ranu i tačnu dijagnozu praćenu efikasnim liječenjem.\n„Tako da je naša ustanova rezultat djelovanja svih nas i želje da se poveća svijest društva o tome da su maligne bolesti najveća pretnja po zdravlje današnjice, a da u svemu tome, nažalost nisu pošteđena ni djeca. Zato nijedno dijete ili porodica ne bi trebalo da sami prolaze kroz proces liječenja, te je vaše udruženje od neizmjernog značaja zbog konstantnog podsjećanja društva koliko je važno da djeca budu na vrhu kreiranja svih zdravstvenih politika“, istakla je Vučkovićeva.\nOna se osvrnula i na značaj samog postojanja Udruženja „Iskra“ kao i na njihove rezultate koji imaju za cilj unapređenje zdravstvenog i društvenog statusa ovih porodica.\n„Rano ste prepoznali značaj psihosocijalne podrške ovim porodicama, svjesni da pored neophodne zdravstvene njege i lijekova, ovim porodicama treba pružiti i podršku društva kako bi se na što bezbolniji način vratili u normalne društvene tokove. Sama činjenica da je Udruženje ‘Iskra’ vinovnik ideje na osnovu koje su nastale ‘Hrabre priče’ govori puno o tome koliko želite da svim porodicama koje imaju bolesno dijete vratite nadu i vjeru da nikada ne treba odustati. Posebno nas ohrabruje to što ste Fond solidarnosti prepoznali kao svog partnera u misiji lakšeg prolaska kroz procese liječenja“, istakla je Vučkovićeva.\nOvo udruženje je među prvima, kako je navela, prepoznalo značaj osnivanja Fonda solidarnosti svjesni koliko je pored moralne podrške ovim porodicama važna i finansijska podrška.\n„Pored pronalaženja izvora finansiranja za ove skupe operacije, naša djece su dobila mogućnost i priliku da se liječe u priznatim referentnim svjetskim centrima kao i da ih liječe najbolji stručnjaci iz tih oblasti“, istakla je, između ostalog, Vučkovićeva.\nInače, od početka rada, pa do danas Fond solidarnosti je finansirao liječenje i dijagnostiku za 365 djece za šta je izdvojeno više od 17 miliona KM.


Mektić na skupu “Pravda za Davida”: Pozvaćemo članstvo SDS-a da zaštiti narod - Prnjavorski informativni portal\nDavor Dragičević rekao je večeras kako do dana današnjeg nijedna institucija nije uradila ništa po pitanju istrage o smrti njegovog sina Davida Dragičevića.\n“Ja, Davor Dragičević, i Pravda za Davida nećemo otići sa Trga dok ne bude pravda”, kazao je Davidov otac pred oko 500 Banjalučana, koji su se okupili večeras u Banjaluci.\nVečerašnjem okupljanju prisustvovali su i Dragan Mektić iz SDS-a i Branislav Borenović iz PDP-a.\n“Stojimo iza svakog poteza koji povlači Davor Dragičević vezano za čitav ovaj događaj oko smrti njegovog sina. SDS u svakom smislu mu daje podršku i pružiće mu sve svoje resurse na raspolaganje ako polcija krene na narod”, kazao je Mektić za BN TV, reagujući na današnje saopštenje MUP RS da će podnijeti krivičnu prijavu protiv Davora Dragičevića.\n“SDS će pozvati članstvo da zaštiti narod od ove brutalne vlasti koja želi silom da uguši ovaj pokret i da na taj način spriječi da se rasvijetli ovaj događaj”, kazao je Mektić, koji je i ministar bezbijednosti BiH.\nPatrijarh Irinej na slavi kod predsjednika Dodika


Žene i dalje manje zarađuju: Na euro koji zaradi muškarac u EU, žena zaradi 86 centi - preduzetnica.me\nPočetna»Iz Svijeta»Žene i dalje manje zarađuju: Na euro koji zaradi muškarac u EU, žena zaradi 86 centi\nŽene i dalje manje zarađuju: Na euro koji zaradi muškarac u EU, žena zaradi 86 centi\nod autorke Edita Dautović dana\t 13/11/2021 0 Komentari\nŽene u EU u prosjeku još uvijek zarađuju manje od muškaraca, i na svaki euro koji zaradi muškarac, žena zaradi 86 eurocenti, saopšteno je uoči evropskog dana jednakih plata koji se ove godine obilježio 10. novembra.\n“Jednakost je jedna od osnovnih vrijednosti EU i temelj je nezavisnosti i slobode ljudi. Žene i muškarci zaslužuju jednaku platu, tretman i mogućnosti”, ističe se u zajedničkom saopštenju potpredsjednice Evropske komisije za vrijednosti i transparentnost Vere Jurove, komesara za socijalna prava Nikolasa Šmita i komesarke za ravnopravnost Helene Dali.\nKomesari su naveli da, iako su iste plate za žene i muškarce predviđene Ugovorima EU prije više od 60 godina, razlike još postoje i to uprkos unapređenju položaja žena u društvu i profesionalnom životu, prenosi bankar.me.\nJaz u platama posljedica je više faktora – odgovornost za brigu (o porodici) uglavnom je na ženama, pa one zbog toga češće rade sa skraćenim radnim vremenom, žene takođe rade u slabije plaćenim sektorima i na slabije plaćenim poslovima unutar sektora, i zbog manjih plata imaju i manje penzije.\nNjihovo saopštenje ukazuje i na to da se nepostojanje istih plata teško utvrđuje, a nedostatak transparentnosti plata dovodi žene i neke muškarce u nepovoljan položaj.\nEvropska komisija je ranije ove godine predložila Direktivu o transparentnosti plata koja ima za cilj da osnaži radnike konkretnim alatima za ostvarivanje njihovih prava i, što je najvažnije, da unaprijedi primjenu jednakih plata u kompanijama.\nKomesari su u zajedničkom saopštenju istakli da današnji zaposleni i mladi, kao i buduća radna snaga, očekuju od poslodavaca više u smislu uključenosti i pravičnosti.\nPrethodni PostSjeverna Makedonija proglasila energetsku krizu\nSljedeći Post Unaprijediće sistem pružanja zaštite za žene i djecu žrtave nasilja kroz bolje socijalne servise


Istočno Novo Sarajevo - 20. Međunarodni festival poezije za djecu i mlade - FILTER\nIstočno Novo Sarajevo – 20. Međunarodni festival poezije za djecu i mlade\nU Istočnom Novom Sarajevu danas je otvoren 20. Međunarodni festival poezije za djecu i mlade, koji je ove godine posvećen književnom djelu Dare Sekulić.\nNačelnik opštine Istočno Novo Sarajevo Jovan Katić i direktor Kulturnog centra Vlasotince Branislav Katić potpisali su Memorandum o saradnji u oblasti kulture, koji uključuje i osnivanje novog festivala “Poetski dani Dare Sekulić”.\nIdeja o osnivanju nove manifestacije potekla je od direktora “Forum teatra” Vitomira Mitrića i načelnika opštine Istočno Novo Sarajevo Jovana Katića.\n– Ovo je još jedan svečan dan za Istočno Novo Sarajevo, jer otvaramo jubilarni 20. festival poezije za djecu i mlade, a na ovu ceremoniju došli su nam i dragi gosti iz opštine Vlasotince, sa kojima smo dogovorili lijepu saradnju na kulturnom planu, a povezala nas je naša velika pjesnikinja Dara Sekulić – rekao je Katić novinarima.\nOn je rekao da će od iduće godine ove dvije lokalne zajednice iz Republike Srpske i Srbije da organizuju novu manifestaciju kulture posvećenu Dari Sekulić.\nPrema njegovim riječima, Desanka Maksimović, Dara Sekulić i Darinka Jevrić tri su vokacije savremene srpske poezije i svaka od njih ukorijenjena je u svom zavičajnom, srpskom jeziku, a to je ono što Srbi moraju vječno da njeguju.\nZa sutra, od 9.00 do 10.00 časova na Radiju Istočno Sarajevo biće održana Besjeda o poeziji Dare Sekulić pod nazivom “Poezija dubokih korijena i neponovljivih sinteza”, uz učešće gostiju profesora Stanislava Stankovića iz opštine Vlasotince i pjesnika iz Istočnog Sarajeva Borisa Đorema.\nIstog dana, u 12.00 časova predviđena je projekcija filma “Vrelce”, koji govori o životu i poeziji Dare Sekulić. Ovaj dokumentarni film nastao je 2005. godine u produkciji “Forum teatra” Istočno Sarajevo i Zavoda za udžbenike i nastavna sredstva Republike Srpske.\nDirektor Festivala Vitomir Mitrić podsjeća da je ova manifestacija od 2008. godine utemeljila nagradu – Plaketu “Blagodarnica”, koju dodjeljuje za doprinos i razvoj pisane riječi, pjesnicima za djecu u Republici Srpskoj i Srbiji.\nOd ove godine plaketa nosi naziv “Blagodarnica Dare Sekulić”.\nDobitnik ove prestižne nagrade za sveukupno stvaralaštvo za djecu u koje je utkao svoj književni duh i poseban doprinos festivalu poezije za djecu i mlade u Istočnom Sarajevu svih 20 godina festivala je Tode Nikoletić.\nU to ime Nikoletić će prirediti poetski program za djecu sa promocijom knjige “Šapni me vetru”.\nFestival poezije za djecu i mlade podržali su Ministarstvo prosvjete i kulture u Vladi Republike Srpske i opština Istočno Novo Sarajevo.\nGeneralni medijski sponzori su RTRS i Novinska agencija Republike Srpske SRNA.\nTags: Međunarodni festival poezije za djecu i mlade\nPrethodna U toku akcija “Jedan slatkiš-jedno dijete”\nSledeća Istočno Sarajevo je dio Srpske ali cijenu gasa diktira Federacija


Smanjen broj američkih vojnika u Avganistanu i Iraku na po 2.500 . World News in Bosnian — все новости (вчера, сегодня, сейчас) от 123ru.net\nWorld News in Bosnian » 16.01.2021 » Smanjen broj američkih vojnika u Avganistanu i Iraku na po 2.500\nŠef Pentagona Kristofer Miler objavio je danas da je broj vojnika SAD u Avganistanu smanjen na 2.500, kao i u Iraku, u skladu sa željom odlazećeg predsednika Donalda Trampa da se stavi kraj na "beskonačne ratove".\n"SAD su danas više nego ikad bliže okončanju gotovo 20 godina rata", rekao je vršilac dužnosti ministra odbrane SAD u saopštenju. On je imenovan na to mesto ; početkom novembra posle otpuštanja njegovog prethodnika Marka Espera koji je oklevao da ubrza povlačenje američkih trupa.\n"Sa 2.500 ljudi, komanda ima šta joj je potrebno da zaštiti Ameriku, naše stanovništvo i naše interese", naveo je Miler i dodao da će potpuno povlačenje zavisiti od bezbednosnih uslova.\n"To smanjenje ne znači promenu politike SAD. SAD i koalicione snage ostaju u Iraku da osiguraju trajni poraz grupe Islamska država", dodao je on.\n"I dalje ćemo imati bazu za kontraterorizam u Iraku da podržavamo snage naših partnera sa vazdušnim i obaveštajnim kapacitetima," rekao je on i dodao da su većinu operacija u Iraku već vodili irački partneri SAD.\nNovoizabrani američki predsednik Džo Bajden, koji se zalagao za zadržavanje malih protuterorističkih snaga u Avganistanu kao način da se osigura da ekstremističke grupe poput Al-Kaide ne budu u stanju da pokrenu napade na Sjedinjene Države, suočava se sa nizom pitanja kada je reč o ovoj zemlji. Jedno je kako i da li treba nastaviti sa novim mirovnim pregovorima između talibana i avganistanske vlade.\nAmerička invazija na Avganistan u oktobru 2001. imala je za cilj svrgavanje talibanskog režima, istiskivanje Al-Kaide iz zemlje i postavljanje temelja za globalni „rat protiv terorizma“. Pretvorila se u nešto ambiciozniji, ali slabije definisan poduhvat koji je postao daleko skuplji u ljudskim životima i novcu, prenosi AP.\nU vreme kada je Bajden bio potpredsednik, SAD su povećale broj trupa u Avganistanu na 100 hiljada u neuspeloj nameri da primoraju talibane da dođu za pregovarački sto. Kada je Tramp stupio na dužnost 2016, u zemlji je bilo oko 8.500 vojnika, povećavši broj iste godine na oko 13.000.


Šta traži Australija na Evrosongu? Ako pobede - sledeći put u Kanberu? - Prnjavorski informativni portal\nPo izlasku na evrovizijsku pozornicu australijske predstavnice Kate Miller-Heidke, na internetu je počela rasprava o tome šta Australija uopšte radi na Evrosongu.\nAustralija na najpoznatijem muzičkom takmičenju učestvuje od 2015. godine, kada je nastupila u finalu povodom 60. rođendana takmičenja. Australija je jedina zemlja van Evroazije koja učestvuje na takmičenju, osim Maroka koji se prvi i jedini put pojavio 1980. godine.\nNajveći razlog za učešće Australije na Evrosongu je velika popularnost u toj zemlji.\nAustralski SBS prenosi Evrosong od 1983. godine i posle prvog emitovanja do današnjeg dana nije pala popularnost, a razlog je što veliki deo stanovnika Australije potiče iz Evrope, posebno iz Velike Britanije. Osim godišnjih takmičenja, SBS je prenosio i jubilarne 50. i 60. Evrosongove.\nAustralijanci su tokom poslednjih decenija na Evrosongu učestvovalii na različite načine – kao izvođači koji su predstavljali druge države ili autori pesama.\nSBS je građanima Australije od 2010. godine dozvolio glasanje za pobednike, međutim ti glasovi se nisu računali sa ostalima.\nAustralija je 2012. godine na Evrosongu u Bakuu dobila svoje komentatorsko mesto, a 2015. Australiji su EBU i austrijska televizija ORF koja je te godine organizovala takmičenje dozvolili da učestvuje u jubilarnom 60. Evrosongu.\nKako ne bi umanjio šanse drugim polufinalistima, australijski predstavnik Guy Sebastian plasiran je direktno u finale, a završio je na petom mestu. Zbog odličnog plasmana Australija je tražila da učestvuje i na sledećem Evrosongu, 2016. godine, kada je Dami Im umalo pobedila i kući otišla kao drugoplasirana u finalu.\nOvo je peta u kojoj Australija učestvuje na Evrosongu. Ukoliko bi predstavnik Australije pobedio, takmičenje se ne bi preselilo na drugi kontinent.\nAustralija bi u tom slučaju Evrosong organizovala sa jednom od zemalja članica EBU-a, a glavni izbori su Nemačka i Velika Britanija.


AFIRMACIJA HRIŠĆANSKIH VREDNOSTI I VRLINA: Govor patrijarha pri uručenju ordena Miloradu Vučeliću\n07. 10. 2021. u 19:23\nPATRIJARH srpski Porfirije uručio je danas u Patrijaršiji orden Svetog Save Miloradu Vučeliću, glavnom i odgovornom uredniku „Večernjih novosti“.\nU odluci Svetog Arhijerejskog Sinoda navodi se da se Miloradu Vučeliću dodeljuje visoko odlikovanje Srpske Pravoslavne Crkve za višegodišnju uspešnu saradnju, novinarski profesionalizam i afirmaciju hrišćanskih vrednosti i vrlina.\n- Čast mi je da vas, gospodine Vučeliću, pozdravim ovde, u domu srpskih patrijaraha, povodom uručenja ordena Svetog Save odlukom Svetog Arhijerejskog Sinoda, a zbog svega što ste tokom više decenija činili za svoju i za našu Crkvu pre svega jer ste otvarili vrata i dali prostora našoj Crkvi da izađe iz svojevrsnog getoa u odnosu na javnost u našoj zemlji, ali i u odnosu na javnost izvan granica naše zemlje. Naime, tokom dugih decenija - nažalost, ne izostaju takvi slučajevi i danas - mnogi ljudi koji ponekad nisu loše volje i nisu zlonamerni, ali nemaju mnogo informacija i znanja iz života Crkve, znanja o njenoj prirodi, daju sebi za pravo da na svaki način javnosti tumače ono što je priroda i sama suština Crkve, kao i ono što je njeno poslanje u svetu.\nMeđutim, znamo mi to dobro da postoje i oni koji najblaže rečeno nemaju dobru volju, a opet uz odsustvo elementarnog poznavanja Crkve i njenog života u simbiozi, sinergiji, a ujedno sa odsustvom dobre volje na svaki način, pokušavaju da predstave Crkvu javnosti, podrazumeva se, slikom koja je daleko od onoga što Crkva po sebi jeste. Vi ste pre - sada već mogu da kažem - mnogo decenija dok ste bili najpre direktor Radio-televizije Vojvodine u Novom Sadu, a onda i direktor nacionalne televizije u Beogradu, otvorili vrata - a sada ću samog sebe ispraviti - ne samo da ste otvorili vrata nego ste dali i trudili se da mi iz Crkve imamo apsolutno sve mogućnosti da sa malih ekrana govorimo o svojoj veri kao da govorimo iz samoga hrama ili sa oltara crkve.\nBukvalno je tako često i bivalo, jer ste u saradnji, pre svega, sa ovde prisutnim Episkopom bačkim gospodinom Irinejem organizovali serijal koji se zvao Bukvar pravoslavlja i koji je zaista to i u praksi, kasnije se pokazalo, i bio. I kao što je imao svoj značaj taj serijal u ono vreme kada je bio realizovan, mislim da na snazi i aktuelnosti, na onome što ima da poruči savremenom čoveku, nimalo nije izgubio, već naprotiv, sve što je važilo tada čini mi se da se namnožilo danas - istakao je patrijarh Porfirije i nastavio.\n- Omogućili ste, dakle, Crkvi da ona sama o sebi svedoči. A ko je imao uši mogao je da čuje, a ko nije hteo da čuje imao je slobodu da se opredeli u odnosu na to što je Crkva o sebi tada po prvi put javno počela da svedoči. Imao je mogućnost da se odredi kako je hteo na osnovu svojih predispozicija. Sve što ste Vi tada učinili, ponavljam, zajedno sa vladikom Irinejem i uz saradnju i pomoć Vaših saradnika, a takođe i saradnika vladike Irineja, jeste jedno crkveno delo, jer Crkva smo svi mi koji smo kršteni u ime Oca i Sina i Svetoga Duha.\nSvako je pozvan da bude sveštenik na mestu na kome se nalazi u smislu da to mesto na koje ga je Bog postavio bude mesto bogosluženja, da bude, kao što smo u tim emisijama govorili, deo carskog sveštenstva, to jeste, deo izabranog naroda koji je pozvan da svedoči tajnu večnoga života ovde, ali i kako to kažemo - eshatološki. Zbog svega toga, da ne dužim, radujući se što Vam danas u ime naše Crkve dodeljujemo orden Svetog Save, ja vam od sveg srca čestitam i neću propustiti priliku naglasim da novine na čijem ste čelu danas - nisam ekspert i neću da ulazim u druga polja - daju mogućnost da Crkva svedoči o sebi, da Crkva može da kaže koji je njen sistem vrednosti i da taj sistem vrednosti stavi na ravan poređenja sa drugim sistemima vrednosti sa kojima smo danas suočeni kako bi svako mogao da u ogledalu onoga što se zove Hristos prepozna sebe i prepozna svoj put.\nMogao bih još mnogo toga da kažem na ime zahvalnosti i pohvale Vama lično u kontekstu svega što mi kao Crkva doživljavamo da smo zajedno sa Vama postigli, ali evo sa ovih nekoliko reči ja Vam još jedamput čestitam i smatram ovo priznanje kao apel da istinskom energijom i mladačkom snagom koja ne zavisi od uzrasta, nego je plod našeg odnosa sa Bogom, nastavimo i dalje svi zajedno da svedočimo Hrista raspetog i vaskrslog koji je početak i kraj i smisao postojanja svakoga od nas pojedinačno, ali i čitavog ljudskog roda i čitavog sveta sve tvorevine. Čestitam i neka Vas Gospod blagoslovi.\nCRKVA SE NE OBRAĆA HIPOTETIČKIM LIČNOSTIMA: Patrijarh Porfirije poslao važnu poruku vernom narodu\n07. 10. 2021. u 15:46\nDODIK BURNO REAGOVAO ZBOG SEVERINE: Vređala je patrijarha Porfirija, nikada ne bismo sarađivali\n07. 10. 2021. u 15:25\nNAJPOTRESNIJE FOTOGRAFIJE SA SAHRANE: Patrijarh Porfirije teši Ivanovu majku, udovica se slomila od bola (FOTO)\n04. 10. 2021. u 15:44\nMilorad Vučelić SPC patrijarh Porfirije Patrijarh srpski Porfirije Orden Svetog Save


:: NOVI PORAZ SENIORA I POBEDA KADETA 20.12.2014\nSeniori su poraženi treći put za redom I to poslednje dve u Punkiju.\nU neizvesnoj završnici bolja je bila Zvezdara 69 : 64.\nPo treći put smo sami sebe pobedili I sada skoro je izvesno izpali iz trke za plasman u Drugu ligu.\nKadeti su rutinski ubedljivo pobedili Kragujevac sa 15 koševa razlike I sada se usamili na vrhu grupe.\nJuniori u ponedeljak u 15h u hali Pinki igraju izuzetno bitnu utakmicu protiv Borca iz Čačka za veoma važne bodove u super-ligi.\n:: SENIORI JEDINI PORAŽENI I SVE DALJE OD DRUGE LIGE 14.12.2014\nOvog vikenda samo su seniori poraženi od Slodesa u gostima 77 : 70. Poraz je pomalo neočekivan I pored veoma lošeg I pristrasnog suđenja, nejčudnijeg posle dužeg perioda u kome nismo imali primedbi ne suđenje. Ne može se reći da lose suđenje nije bilo sa namerom da se naša ekipa svesno ošteti, iz kojih pobuda ?\nOstale selekcije su ostvarile pobede.\nMlađi pioniri ubedljivi protiv Beka u gostima 62 : 10 I dalje su bez poraza.\nPioniri su ostvarili I treću pobedu u kvalitetnoj ligi I grabe ka finalnom turniru. U gostima pobeđen je As basket sa 30 koševa razlike 89 : 58. Napominjemo da naša ekipa igra bez Marka Pecarskog daleko najboljeg igrača Srbije u godištu I igraće većinu utakmica osim onih odlučujućih zs koje se proceni da je njegova igra od značaja.\nKadeti su veoma teško pobedili Zdravlje Leskovac 73 : 71. Velikim delom utakmice Zdravlje je vodilo a naša selekcija je prelomila rezultat u poslednjim minutima. Ovu utakmicu je naša selekciija odigrala bez svog najboljeg igrača Marka Pecarskog. Odličan Vuk Vulikić sa 33 poena koga je pratio uvek standardni Vuk Starčić sa indeksom 18 I 12 poena.\nJuniori su na gostovanju ubedljivo pobedili Mladost Smederevska palanka 105 : 74 uz fenomenalnu partiju Nikole Ćirkovića (indeks 45, 35 poena).\n:: NEOCEKIVANI PORAZ SENIORA, JUNIORI DOBRI I U PORAZU, UBEDLJIVI KADETI I MLADJI PIONIRI 07.12.2014\nSeniori su priredili neprijatno iznenadjenje porazom u Pinkiju od Torlaka 62 : 64. Nasa ekipa je bila favorit posebno kada se uzme u obzir da je iz kola u kolo igrala sve bolje. Nazalost na ovoj utakmici smo igrali bez plejmejkera Zivanovica (jedini plejmejker u timu) i to je bilo odlucujuce za poraz. Igra je bila bez koncepta, Cirkovic je bezuspesno pokusavao da nadomesti izostanak pleja. I pored toga imali smo sansu za izjednacenje i preokret ali nsimo iskoristili poslednji napad.\nOvim porazom zakomplikovali smo svoje sanse za plasman u Drugu ligu jer sada zaostajemo dve pobede za Bekom. Ima jos da se igra ali i dosta iskusenja za nasu ekipu.\nNazalost, kod odabira starijih igraca sve smo promasili i ni jedan od trojice iskusnih nema gotovo nikakav ucinak. Narednih dana za ocekivati je jedno veoma jako pojacanja na poziciji beka sutera a u potrazi smo za plejmejkerom, gorucim problemom kod seniora a nesto manje kod juniora.\nJujiori su u Pinkiju porazeni od favorizovane Crvene Zvezde 78 : 85. Odlicna igra i otpor, posebno u prvom poluvremenu iako pojedinci nisu bili na najvisem nivou. Samo cudo moze da spreci nase juniore da se plasiraju u Super ligu ( osam najboljih) a i tamo cemo biti veoma konkurentni za plasman na finalni F4 turnir. I u juniorima u narednom periodu ocekujemo znacajnija pojacanja, blizu smo dogovora oko jednog veoma kvalitetnog visokog igraca na poziciji krilnog centra rodjenog 1997 (igraci i za ovu i za narednu godinu).\nKadeti su ocekovano i rutinski ubedljivo pobedili Junior iz Nisa 97 : 72 i zadrzali prvo mesto u grupi. Odavno smo obezbedili plasman u Super ligu a sada se nasa ekipa bori da prenese sto vise bodova i time poveca sanse za plasman na finalni F4 turnir.\nMladji pioniri redjaju sa pobedama u kvalifikacijama. U laganoj utakmici u kojoj je trener Veljko pruzio vecu sansu onima koji manje igraju i mladjima (igracima 2003 i 2004 godiste) nasa ekipa je pobedila Barajevo 83 : 16.\n:: POBEDE SVIH PRVIH SELEKCIJA 30.11.2014\nIz vikenda u vikend naše ekipe ostvaruju stopostotni učinak.\nMlađi pioniri su u prvoj utakmici u Kvalitetnoj ligi Beograda savladali Zvezdaru MI 80 : 74. Teška utakmica. Činilo se I verovatno je naša selekcija znatno kvalitetnija. U jednom momentu smo vodili sa 13 koševa ali je protivnik preokrenuo I u zadnju četvrtinu ušsao sa plus 5. Usledila je serija naše selekcije od 12 koševa, preokret I na kraju pobeda. Napominjemo da je ovu utakmicu naša selekcija igrala bez Pecarskog.\nKadeti su na nezgodnom gostovanju u Čačku pobedili Borac 79 : 70. Fenomenalnu partiju je pružio Pecarski sa indeksom 49 I 35 poena.\nJuniori su na gostovanju u Užicu protiv PLAY OFF-a pobedili 69 : 58. U jednom momentu je bilo I svih 20 koševa prednosti. Veoma sigurna igra naše selekcije.\nNa kraju seniori izvanredni protiv Žarkova na gostovanju, čak 34 koševa razlike 93 : 59 za osmu pobedu u nizu.\n:: SENIORI PROTIV BORCA DO SEDME UZASTOPNE POBEDE 27.11.2014\nPosle prvog kola I nesrećnog poraza od ekipe BEKO na kojoj je naša ekipa nastupila izuzetno oslabljena, seniori su nanizali sedam uzastopnih pobeda. Sinoć je u zaostaloj utakmici pobeđen lokalni rival Borac 76 : 60.\nTime je naša selekcija u stopu za vodećom ekipom BEKO I opravdava postavljene ciljeve POKUŠAJ PLASMANA U DRUGU MUŠKU LIGU.\nOno što smatramo da je prednost naše ekipe je mladost I da će naši igrači iz kola u kolo drastično napredovati I igrati bolje. Raduje način izrazito agresivne igre koji daje rezultata iz kolo u kolo I kada sve to legne bićemo najozbiljniji kandidat za plasman u viši rang.\n:: LUDA UTAKMICA KADETA SA ZVEZDOM, UBEDLJIVI JUNIORI I SENIORI 23.11.2014\nKadeti su u derbiju poraženi od Crvene Zvezde 84 : 80.\nStrašna, super jaka I pre svega perspektivna ekipa Crvene Zvezde delovala je veoma ubedljivo tri četvrtine, ličilo je da naša selekcija ne može da im parira. Činilo se da će na kraju naša selekcija doživeti teži poraz, na kraju treće četvrtine bilo je 20 koševa prednosti. A onda čudo u poslednjoj četvrtini, kao da su ekipe zamenile uloge. U sjajnoj amosferi koju je priredilo oko 50 najmlađih članova kluba, pred oko 300 gledalaca naša selekcija je iz minuta u minut smanjivala prednost, već posle 4 minuta prepolovila da bi se u ušlo u skoro izjednačenu završnicu. Naša selekcija je nekoliko puta smanjivala na 2-3 koša prednosti ali nikako nije uspevala da napravi još jednu odbranu za totalni preokret. na kraju ipak mora se reći apsolutno zalsužena pobeda Zvezde ali I zadovoljstvo zbog velikog povratka u igru naše selekcije.\nJuniori su ubedljivo pobedili Hisar iz Leskovca 113 : 77. već na poluvremenu je bilo 34 koša razlike. Mora se istaći odlična igra Dobrijevića, koji je angažovan kao veliko pojačanje, izgleda da je period adaptacije prevazišao I iz kola u kolo igra sve bolje, dobijamo ozbiljnog igrača za značajne utakmice.\nSenori su bili ubedljivi protiv Umke 108 : 87.\n:: DERBI KADETA U HALI PINKI 21.11.2014\nU subotu od 14.45 časova u hali Pinki igra se derbi kadetske lige Srbije u goste nam dolazi Crvena Zvezda. Ovo je susret dve neporažene ekipe u ligi, i sigurno nas očekuje sjajan meč.\nPozivamo sve članove kluba i ljubitelje košarke da dodju u Pinki i pomognu našoj ekipi u derbiju.\nSeniorska ekipa u subotu od 12.30 docekuje ekipu Umke , dok juniori u nedelju od 14.30 igraju protiv Hisara iz Leskovca.\n:: VAŽNE POBEDE KADETA I JUNIORA 19.11.2014\nKadetu su u veoma važnoj utakmici ostvarili pobedu na gostovanju Fleš-u 71 : 65. Protiv neugodnog Fleša na gostovanju mnogi će izgubiti bodove a ovo mogu biti I bodovi za super-ligu.\nU subotu je veliki derbi, kadeti dočekuju Crvenu Zvezdu u hali Pinki u 14.45. Naša ekipa je bez poraza a Zvezda sa jednim porazom.\nJuniori su na gostovanju ostvarili takođe važnu pobedu protiv Napretka u Kruševcu 77 : 66 I imaju 3 pobede I 1 poraz.\nU nedelji u Pinkiju u 14.30 dočekuju Hisar iz Leskovca I u toj utakmici je naša ekipa veliki favorit.\n:: NOVI VIKEND SVIH POBEDA, IZVANREDNE IGRE KADETA, JUNIORA I SENIORA 09.11.2014\nSve selekcije su ostvarile I to ubedljive pobede, pioniri Mondo Basket a mladji pioniri Beko.\nU kategorijama kadeti, juniori I seniori izvanredne igre za ubedljive pobede.\nSeriju pobeda otvorili su kadeti u sredu protiv odličnog novosadskog Sports Worlda sa 22 koša razlike.\nU petak u veoma značajnoj utakmici seniori su pobedili rivala za vrh odličnu ekipu BKK Radnički 75 : 64 I zaposeli drugu poziciju na tabeli.\nNajubedljiviju pobedu pomalo neočekivano visoku ostvarili su juniori protiv Mega Vizure 99 : 69. Posle prošlonedeljnog ubedljivog poraza od Borca u Čačku pribojavali smo se ove utakmice. Posle nekoliko minuta ravnopravne igre izuzetno agresivna igra bila je nerešiva za Megu, veoma veliki broj kontranapada I lakih poena, razlika je iz minuta u minut rasla do maksimalnih 36 razlike, na kraju svih 30. Mora se istaći fantastična igra Dobrijevića koji je za nepunih 12 minuta u seriji postigao čak 20 poena I najviše doprineo velikom naletu ekipe. I svi ostali fenomenalni I veoma atraktivni digli su na noge oko 300 gledalaca koji su ih ispratili salvama aplauza.\n:: BALŠA DRAGOVIĆ NA HARVARDU 08.11.2014\nBalša Dragović, 1996, još uvek registrovani član našeg kluba otisnuo se pre dve godine put Amerike da potraži košarkašku I školsku sreću.\nSjajni I uporni momak postigao je uspeh za ponos svih nas u našem klubu I celog Zemuna, Zahvaljujući svom talentu I upornosti upisao je prestižni koledž Harvard.\nBalša je u prelepom I redovnom kontaktu sa svima u klubu a prenosimo njegov mejl kojim nas i predsednika kluba obaveštava u fenomenalnom uspehu (ovakvi odnosi mladih ljudi su danas nezamislivi);\nDobro jutro Čika Boško,\nZnam da ce Vam biti drago da čujete da sam juce potpisao za Harvard, I tamo cu ici na koledz I igrati za njihov tim u naredne 4 godine! Iako dosta ljudi cestita meni licno, istina je da je ovo naš zajednicki uspeh, Vaš I celog KK Zemuna, gde sam napravio prve, ali najvažnije kosarkaske korake!! Hvala na svemu!\nSRETNO BALŠA PRE SVEGA DO DIPLOME HARVARDA A KOŠARKA, ŠTA BUDE !


• Povodom Novogodišnjih i Božićnih praznika kao i povodom Srpske Nove godine i proslave dana Svetog Save, Centar za socijalni rad Leskovac je paketićima obradovao decu do 10 godina starosti, koja su po bilo kom osnovu korisnici usluga socijalne zaštite koju pruža ovaj Centar. Podršku oko podele paketića pružio je grad Leskovac, posebno gradonačelnik dr. Goran Cvetanović koji je bio prisutan na svakoj podeli i koji je decu darivao paketićima. Ovom prilikom se zahvaljujemo i svim donatorima koji su imali razumevanje za naše najmlađe korisnike i koji su obezbedili paketiće.\n• Obaveštenje: Usvojenim Programom rada CSR Leskovac za 2020. godinu, kao jedna od usluga koju će u narednom periodu realizovati ovaj Centar, jeste i usluga - porodičnog smeštaja za odrasla i stara lica -, Ovim putem pozivamo sve zainteresovane sugrađane, koji imaju motiv i želju da pomognu u zbrinjavanju odraslih i starih lica, da predaju zahtev Centru za socijalni rad, kako bi se obučili , tj. da pohađaju ,, program pripreme za pružaoce usluge porodinog smeštaja, odraslih i starih" . Sve informacije oko programa obuke, zainteresovani sugrađani mogu dobiti u Centru za socijalni rad Leskovac, kancelarija br. 10. ili na telefon 016/252-494.\n• U saradnji sa gradom, Opštom bolnicom i Doom zdravlja Leskovac, Centar za socijalni rad Leskovac, tj. stručni radnici, već više meseci kontinuirano svakog vikenda organizuje posete naših sugrađana, koji žive u udaljenim i nepristupačnim mestima, a koji se nalaze u stanju socijalne potrebe. Ovakva akcija Centra za socijalni rad Leskovac, koju je inicirao gradonačelnik Leskovca dr. Goran Cvetanović je naišla na veliko oduševljenje naših sugrađana kojima je potreban neki vid socijalne zaštite. Ovom prilikom je uspostavljena saradnja sa Savetima mesnih zajednica, posebno sa predsednicima Saveta, od kojih stručni radnici dobijaju informacije, tj. prijave da se neki naš sugrađanin nalazi u stanju socijalne potrebe. Prilikom obilaska, sugrađanima se daju informacije na koji način mogu da ostvare neko svoje pravo iz oblasti socijalne ili porodično pravne zaštite i objašnjavaju im se pravni osnovi za ostvarivanje prava na neku uslugu socijalne zaštite.\n• Centar za socijalni rad Leskovac je uručio 2200 paketa sa osnovnim životnim namirnicama korisnicima prava na novčanu socijalnu pomoć i korisnicima prava na dodatak za pomoć i negu drugog lica, po osnovu odluke Gradskog veća grada Leskovca od 1.4.2020. godine. Veliku pomoć i podršku prilikom distribucije plakata, pružili su i volonteri i mesne zajednice sa teritorije grada Leskovca.\n• U cilju unapređenja kvaliteta stanovanja korisnika, počeli su radovi u Prihvatilištu za žene i decu žrtve porodičnog nasilja "Sigurna kuca", po zajedničkom projektu “Radovi na zameni stolarije Prihvatilišta za žene i decu žrtve nasilja u porodici – Sigurna kuća.” Udruzenja APEL iz Leskovca i Centra za socijalni rad Leskovac koji se finansira sredstvima Ministarstvagradjevinarstva, saobracaja i infrastrukture. • Projekat Udruženja APEL iz Leskovca i CSR Leskovac i četvrte godine je od strane Ministarstva građevinarstva, saobraćaja i infrastrukture ocenjen sa najvećim brojem bodova.\n• Uspešno je okončan projekat “Radovi na zameni stolarije Prihvatilišta za žene i decu žrtve nasilja u porodici–Sigurna kuća” udruženja gradjana “APEL” iz Leskovca i Centra za socijalni rad Leskovac sredstvima Ministarstva gradjevinarstva, saobracaja i infrastrukture Republike Srbije.\n• 18. oktobar Evropski dan borbe protiv trgovine ljudima • Tim povodom je održana tribina u Narodnom pozorištu u Leskovcu. Direktorka Centra za zaštitu žrtava trgovine Aleksandra Ljubojević, naglasila da je povećan je broj identifikovanih žrtava u 2020. godini u odnosu na 2019. I da su žrtve na žalost, većinom deca i da je neophodna edukacija i podizanje svesti o problemu.


RTS\t12.09.2017 23:31\nSelektor reprezentacije Srbije Aleksandar Đorđević rekao je danas da će utakmica protiv Italije na Evropskom prvenstvu biti izuzetno teška i značajna i da su njegovi košarkaši spremni.\n"Svi znamo šta znači četvrtfinale. Izuzetno teška i značajna utakmica, ali ništa osim toga. Spremni smo i znamo način na koji treba da igramo sa Italijanima, mora da bude dobra fizička borba, uz izuzetnu koncentraciju", rekao je Đorđević novinarima.\nSrbija će u sredu od 20.30 u Istanbulu igrati protiv Italije u četvrtfinalu Evropskog prvenstva.\n"Ne smemo da im damo šuteve iz nekih njihovih, što ja volim da kažem, noge na zemlji pa trojka. Oni su izuzetno raspoložena šuterska ekipa", kazao je Đorđević.\nSelektor Srbije je istakao da poštuje selektora Italije Etorea Mesinu, za koga je rekao da je "jedan od najboljih evropskih trenera".\nOn je ocenio da Srbiji najveća opasnost preti od Marka Belinelija i Luiđija Datomea, a pomenuo je i Nikolu Melija, "preko koga se rešavaju mnoge stvari".\n"Ako krenemo da vodimo računa o svakom detalju protivnika, onda zaboravimo na one naše stvari. Moramo da budemo sigurni u sebe, hrabri, jedinstveni i izađemo na teren kao ekipa i damo sve od sebe", naveo je selektor.\nItalija je posle Španije ekipa sa najmanje primljenih poena po utakmici u dosadašnjem toku Evropskog prvenstva, dok je Srbija na četvrtom mestu.\nOn je naveo da iznenađenja može da bude samo na početku utakmice.\n"Veliki igrači prave velike poteze na velikim utakmicama, ovo je šansa da se pokažu", rekao je Aleksandar Đorđević.\nKada je reč o prethodnoj utakmici sa Mađarskom, Đorđević je rekao da su njegovi košarkaši bili koncentrisani uprkos teškoj borbi.\n"Protivnik igra košarku, ima svoju igru i traži pobedu protiv dobre ekipe, ekipe koja ima određenu težinu i ime. Takve utakmice su mnogo lakše za te ekipe koje nisu favoriti. Mi moramo da budemo sigurni u sebe i da znamo šta hoćemo", rekao je Đorđević.


Kostreš: Kada će crkva početi da plaća porez? | Autonomija\nKostreš: Kada će crkva početi da plaća porez?\n"Nepravedno je da građani imaju obavezu i rok za plaćanje i da im se obračunava kamata za kašnjenje, a da crkva ne plaća ništa"\nGeneralni sekretar Lige socijaldemokrata Vojvodine (LSV) Bojan Kostreš pozvao je danas ministra za državnu upravu i lokalnu samoupravu Branka Ružića i finansija Sinišu Malog da saopšte da li je crkva počela da plaća porez na imovinu i ako nije kada će početi.\nKostreš je u saopštenju naveo da je direktor Agencije za restituciju Strahinja Sekulić izjavio da je crkvi kroz restituciju crkvama vraćeno više od 90 odsto imovine.\n„Crkva sada ima pravo svojine na ukupno 58.083 hektara poljoprivrednog, šumskog i građevinskog zemljišta, te 91.000 kvadratnih metara objekata“, dodao je on, zapitavši „dokle će država da se odriče poreza na sve te hiljade hektara i kvadratnih metara”.\nKostreš je upozorio da je nepravedno da građani imaju obavezu i rok za plaćanje i da im se obračunava kamata, ako kasne prilikom uplate poreza za stan ili kuću u kojoj žive, dok “crkva javno odbija da plati porez na brojne objekte, oranice i šume kojima raspolaže”.\nPodsetio je i da je da je patrijarh Irinej pre dve godine izjavio da “crkva neće plaćati porez dok joj se ne vrati sve”.\nKostreš je zapitao i zbog čega crkva nije u sistemu PDV-a, koji, kako je naveo, „plaća svaki kiosk“, iako u svojim prodavnicama prodaje balzame, šampone, pa čak i žestoka alkoholna pića.\n„Crkva time godišnje zarađuje više od stotinu miliona evra“, istakao je on.\nKostreš je poručio da ministar finansija Siniša Mali sve ovo treba da ima u vidu, a posebno u kontekstu najave da će do kraja godine predložiti set poreskih zakona, među kojima i o porezu na imovinu.


Discover Pojačalo Pojačalo Visa Specijal 8: Kako rešiti problem kašnjenja naplate\nTema osme epizode Pojačalo podkast specijala koju realizujemo uz podršku kompanije Visa i njihove Platforme za podršku malom biznisu je kako rešiti probleme kašnjenja naplate. Ivan Minić pokušaće da ovu uvek aktuelnu i bolnu temu donekle “raspakuje” kroz razgovor sa dva zanimljiva gosta - Jovanom Milovanovićem ispred faktoring platforme Finspot i Milicom Čalijom, preduzetnicom i suvlasnicom Anđeli Delicija.\nZa početak upoznavanje sa time šta je faktoring, da li i kako može da se primeni u uslovima srpskog tržišta i zašto je dobar izbor za biznise koji žele da brzo i jednostavno reše pitanje naplate svojih potraživanja. Sa kakvim izazovima se možete susreti prilikom upotrebe ove finansijske usluge, te kako najbolje iskoristiti prednosti faktoring platformi za analizu i planiranje svog poslovanja, saznaćete u nastavku.\nU drugom segmentu priče sledi osvrt na to kako izgleda ulazak malog proizvođača u velike trgovinske lance, kakve probleme mogu da izazovu kašnjenja naplate dugovanja, te kako ih predvideti i sprečiti. Tu su i važni saveti za sve one koji planiraju da usmere svoje poslovanje ka velikim sistemima.\nPročitajte transkript ove epizode: https://bit.ly/3qCFqrt


Održana svečanost povodom 39 godina SAJ-a - IndeksOnline.rs\nNaslovna srbija Beograd Održana svečanost povodom 39 godina SAJ-a\nOdržana svečanost povodom 39 godina SAJ-a\nBEOGRAD – Svečanost povodom 39. godina postojanja Specijalne antiterorističke jedinice (SAJ) održana je danas, a ministar unutrašnjih poslova Nebojša Stefanović rekao je da su pripadnici ove jedinice zaštitnici Srbije kako od organizovanog kriminala tako i protiv terorista.\n“Dan SAJ-a svake godine u meni probudi pozitivna osećanja, upoznao sam mnogo pripadnika ove jedinice i mislim da ljudi i ne mogu da shvate koliko su velike njihove žrtve i odricanja. Ja sam imao priliku da ih upoznam i da vidim koliko oni obavljaju posla za koji mi i ne znamo, a u medijima se vidi samo jedan deo svega onoga što oni rade”, rekao je Stefanović.\nOn je dodao da pripadnici SAJ-a idu tamo gde drugi ne mogu ili ne smeju te da poput hirurga završavaju posao “jednim rezom”.\n“Oni se bore da Srbiji ne preti organizovani kriminal ni teroristi, a njihove akcije protiv organizovanog kriminala nekada i vidite i to samo kada su najteži upadi i kada je najveća opasnost”, kaže Stefanović.\n“Ovi momci zaslužuju apsolutno poštovanje i u ovoj i u narednoj godini nastavljamo sa opremanjem ovih jedinica, stići će još uniformi i vozila”.\nPrethodni tekstVučić u višednevnoj poseti Ruskoj Federaciji\nSledeći tekstSastanak o predlogu Nimica trajao pet sati, Zaev optimista (VIDEO)


Premijerka: Razmotrićemo mogućnost da "malo pomerimo školski raspust" - Zelena učionica\nSednica Tima za škole na kojoj će biti doneta odluka o tome kako će škole raditi od ponedeljka, 1. novembra, biće održana sutra. Kako su svojevremeno iz ministarstva objasnili, na sednicama Tima uvek učestvuju i predstavnici medicinske struke, a kako je najavljeno, ovog puta će prisustvovati i neki članovi Kriznog štaba.\nPre donošenja odluke o načinu održavanja nastave u narednoj nedelji oglasila se i premijerka Ana Brnabić, koja je na današnjoj konferenciji za novinare održanoj u Kragujevcu izjavila da Institut “Batut” drži sastanke sa medicinskim delom Kriznog štaba i sa Ministarstvom prosvete o tome šta bi bile dalje preporuke za školu.\n– Oni će u četvrtak imati još jedan sastanak i onda će Kriznom štabu dati neku svoju preporuku. Očekujem da vidim preporuku. Ono što je meni izuzetno važno i što mislim da ne treba da se menja je da deca do četvrtog razreda osnovne škole nastave da idu u školu – kazala je Brnabić.\nPremijerka je dodala da će se razgovarati i sa sindikatima “da se čuje i njihovo mišljenje”, kao i da će se razmatrati mogućnost “da se malo pomeri (školski) raspust”. Pretpostavlja se da je predsednica Vlade mislila na jesenje praznike 11. i 12. novembra, a na da li je reč o produženju raspusta, to nije precizirano.\nDeca rođena posle 2008. na Novom Zelandu neće moći da kupe cigarete NIKAD u životu\nNovi uslovi za otvaranje vrtića\nPedagozi i psiholozi preporučuju kako da se unapredi saradnja škole i roditelja


Protesti protiv vlade u Iraku - Kineski Radio Internacional\nProtesti protiv vlade u Iraku\n2019-11-16 11:13:04 | CRI\nHiljade Iračana nastavili su demonstracije protiv vlade u centralnom i južnom Iraku zbog korupcije, nedostatka radnih mesta i javnih usluga.\nU Bagdadu, stotine demonstranata su u popodnevnim satima uklonili zid od betonskih blokova koji su snage bezbednosti podigle ranije na ulazima ulica do trga El Kalani, posebno u ulici koja povezuje ovaj trg sa obližnjim trgom Tahrir.\nDemonstranti su pokušali tokom prethodnih nekoliko dana da preuzmu kontrolu nad trgom El Kalani. Međutim, policajci su ispalili dimne granate, suzavac i vatrene metke u vazduh kako bi ih sprečili da uđu na trg El Kalani i vratili ih na Tahrir, glavno uporište demonstranata u Bagdadu.\nPolicijski izvor rekao je agenciji Sinhua da su u sukobu na trgu El Kalani poginule 2 osobe, a da je oko 100 ranjeno.\nTržište AI vredeće do 12 milijardi dolara\nKomentar: Ignorisanje činjenice predstavlja namerno potkopavanje međunarodne saradnje u borbi protiv terorizma\nKina i Japan potpisali ugovore o uštedi energije i zaštiti životne sredine\nAmerički zakon o Sinđijangu naišao na osude\nKomentar: Zašto su neki zapadni mediji zažmurili pred dokumentarcima o Sinđijangu